02014R1322 — EL — 26.06.2018 — 002.003

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

►B ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) αριθ. 1322/2014 ΤΗΣ ΕΠΙΤΡΟΠΗΣ της 19ης Σεπτεμβρίου 2014 για τη συμπλήρωση και την τροποποίηση του κανονισμού (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου όσον αφορά την κατασκευή οχημάτων και τις γενικές απαιτήσεις για την έγκριση γεωργικών και δασικών οχημάτων (Κείμενο που παρουσιάζει ενδιαφέρον για τον ΕΟΧ) (ΕΕ L 364 της 18.12.2014, σ. 1)

Τροποποιείται από:





Διορθώνεται από:









▼B

ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) αριθ. 1322/2014 ΤΗΣ ΕΠΙΤΡΟΠΗΣ

της 19ης Σεπτεμβρίου 2014

για τη συμπλήρωση και την τροποποίηση του κανονισμού (ΕΕ) αριθ. 167/2013 του Ευρωπαϊκού Κοινοβουλίου και του Συμβουλίου όσον αφορά την κατασκευή οχημάτων και τις γενικές απαιτήσεις για την έγκριση γεωργικών και δασικών οχημάτων

(Κείμενο που παρουσιάζει ενδιαφέρον για τον ΕΟΧ)







ΚΕΦΑΛΑΙΟ I

ΑΝΤΙΚΕΙΜΕΝΟ ΚΑΙ ΟΡΙΣΜΟΙ

Άρθρο 1

Αντικείμενο

Με τον παρόντα κανονισμό ορίζονται οι λεπτομερείς τεχνικές απαιτήσεις και οι διαδικασίες δοκιμής όσον αφορά τον σχεδιασμό, την κατασκευή και τη συναρμολόγηση οχημάτων για την έγκριση γεωργικών και δασικών οχημάτων, καθώς και των συστημάτων, των μηχανικών μερών και των χωριστών τεχνικών μονάδων τους, οι λεπτομερείς ρυθμίσεις και απαιτήσεις όσον αφορά τις διαδικασίες έγκρισης τύπου, τις εικονικές δοκιμές και τη συμμόρφωση της παραγωγής, οι τεχνικές προδιαγραφές όσον αφορά την πρόσβαση σε πληροφορίες επισκευής και συντήρησης, καθώς επίσης τα πρότυπα και κριτήρια επίδοσης για την αξιολόγηση των τεχνικών υπηρεσιών σύμφωνα με τον κανονισμό (ΕΕ) αριθ. 167/2013.

Άρθρο 2

Ορισμοί

Ισχύουν οι ακόλουθοι ορισμοί:

1) Ως «σημείο αναφοράς του καθίσματος (S)», νοείται σημείο που κείται στο διάμηκες στο μέσο του καθίσματος επίπεδο και το οποίο είναι σημείο τομής του εφαπτομενικού επιπέδου στο κάτω τμήμα του ερεισίνωτου και ενός οριζοντίου επίπεδου. Αυτό το οριζόντιο επίπεδο τέμνει την κατώτερη επιφάνεια του καθίσματος σε απόσταση 150 mm έμπροσθεν του σημείου αναφοράς του καθίσματος (S) όπως καθορίζεται στο προσάρτημα 8 του παραρτήματος XIV.

2) Ως «όργανο ελέγχου» νοείται οποιοδήποτε σύστημα του οποίου η άμεση ενεργοποίηση επιτρέπει τη μεταβολή της κατάστασης ή της λειτουργίας του ελκυστήρα ή του εξοπλισμού που είναι συνδεδεμένος με τον ελκυστήρα.

3) Ως «θώρακας» νοείται η προστατευτική διάταξη που τοποθετείται ακριβώς μπροστά από το επικίνδυνο τμήμα και η οποία, μόνη της ή σε συνδυασμό με άλλα τμήματα της μηχανής, εμποδίζει την επαφή με το επικίνδυνο τμήμα από όλες τις πλευρές.

4) Ως «προφυλακτήρας» νοείται η προστατευτική διάταξη η οποία, με τη βοήθεια κιγκλιδώματος, πλέγματος ή αντίστοιχου μέσου, παρέχει την αναγκαία απόσταση ασφαλείας, κατά τρόπον ώστε να αποτρέπεται η επαφή με το επικίνδυνο τμήμα.

5) Ως «κάλυμμα» νοείται η προστατευτική διάταξη που τοποθετείται μπροστά από το επικίνδυνο τμήμα, εμποδίζοντας την επαφή με το επικίνδυνο τμήμα στην καλυμμένη πλευρά.

6) Ως «σταθερά στερεωμένη» νοείται διάταξη η αφαίρεση της οποίας είναι δυνατή μόνο με τη χρήση εργαλείων.

7) Ως «θερμή επιφάνεια» νοείται οποιαδήποτε μεταλλική επιφάνεια του ελκυστήρα η οποία, κατά την κανονική χρήση που προβλέπεται από τον κατασκευαστή, φθάνει σε θερμοκρασία άνω των 85 °C ή οποιαδήποτε πλαστική επιφάνεια η οποία φθάνει σε θερμοκρασία άνω των 100 °C.







ΚΕΦΑΛΑΙΟ II

ΑΠΑΙΤΗΣΕΙΣ ΓΙΑ ΤΗΝ ΚΑΤΑΣΚΕΥΗ ΟΧΗΜΑΤΟΣ ΚΑΙ ΓΕΝΙΚΕΣ ΑΠΑΙΤΗΣΕΙΣ ΕΓΚΡΙΣΗΣ ΤΥΠΟΥ

Άρθρο 3

Γενικές υποχρεώσεις του κατασκευαστή σχετικά με την κατασκευή του οχήματος

1. Οι κατασκευαστές εξοπλίζουν τα γεωργικά και δασικά οχήματα με συστήματα, μηχανικά μέρη και χωριστές τεχνικές μονάδες που επηρεάζουν την εργασιακή ασφάλεια και που σχεδιάζονται, κατασκευάζονται και συναρμολογούνται κατά τρόπο ώστε το όχημα, υπό κανονικές συνθήκες χρήσης και συντηρούμενο σύμφωνα με τις προδιαγραφές του κατασκευαστή, να συμμορφώνεται με τις λεπτομερείς τεχνικές απαιτήσεις και τις διαδικασίες δοκιμής που προβλέπονται στα άρθρα 4 έως 32.

2. Οι κατασκευαστές αποδεικνύουν στην αρχή έγκρισης μέσω πραγματικών δοκιμών επίδειξης ότι τα γεωργικά και δασικά οχήματα που διατίθενται στην αγορά, ταξινομούνται ή τίθενται σε κυκλοφορία στην Ένωση συμμορφώνονται με τις λεπτομερείς τεχνικές απαιτήσεις και διαδικασίες δοκιμής που προβλέπονται στα άρθρα 4 έως 32.

3. Οι κατασκευαστές μεριμνούν ώστε τα ανταλλακτικά και ο εξοπλισμός που διατίθενται στην αγορά ή τίθενται σε κυκλοφορία στην Ένωση να συμμορφώνονται με τις λεπτομερείς τεχνικές απαιτήσεις και τις διαδικασίες δοκιμής που αναφέρονται στον παρόντα κανονισμό. Τα εγκεκριμένα γεωργικά και δασικά οχήματα που διαθέτουν τέτοια ανταλλακτικά και εξοπλισμό πληρούν τις ίδιες απαιτήσεις δοκιμής και τις οριακές τιμές επίδοσης που πληρούν τα οχήματα που διαθέτουν αυθεντικά μέρη.

4. Οι κατασκευαστές μεριμνούν ώστε οι διαδικασίες έγκρισης τύπου για την εξακρίβωση της συμμόρφωσης της παραγωγής να ακολουθούνται σύμφωνα με τις λεπτομερείς απαιτήσεις κατασκευής του οχήματος που προβλέπονται στον παρόντα κανονισμό.

Άρθρο 4

Εφαρμογή των κανονισμών ΟΕΕ/ΗΕ

Οι κανονισμοί ΟΕΕ/ΗΕ και οι τροποποιήσεις τους που ορίζονται στο παράρτημα Ι του παρόντος κανονισμό ισχύουν για την έγκριση τύπου γεωργικών και δασικών οχημάτων υπό τους όρους που προβλέπονται στον παρόντα κανονισμό.

Άρθρο 5

Αναγνώριση των εκθέσεων δοκιμών που εκδίδονται με βάση τους κωδικούς του ΟΟΣΑ για τους σκοπούς της έγκρισης τύπου ΕΕ

Σύμφωνα με το άρθρο 50 του κανονισμού (ΕΕ) αριθ. 167/2013, οι εκθέσεις δοκιμών που εκδίδονται με βάση τους κωδικούς του ΟΟΣΑ που ορίζονται στο παράρτημα II του παρόντος κανονισμού αναγνωρίζονται για τον σκοπό της έγκρισης τύπου ΕΕ εναλλακτικά προς τις εκθέσεις δοκιμών που εκδίδονται σύμφωνα με τον παρόντα κανονισμό.

Άρθρο 6

Ρυθμίσεις σχετικά με τις διαδικασίες έγκρισης τύπου, περιλαμβανομένων των απαιτήσεων σχετικά με τις εικονικές δοκιμές

Οι ρυθμίσεις σχετικά με τις διαδικασίες έγκρισης τύπου που αναφέρονται στο άρθρο 20 παράγραφος 8 του κανονισμού (ΕΕ) αριθ. 167/2013 και οι απαιτήσεις σχετικά με τις εικονικές δοκιμές που αναφέρονται στο άρθρο 27 παράγραφος 6 του εν λόγω κανονισμού ορίζονται στο παράρτημα III του παρόντος κανονισμού.

Άρθρο 7

Ρυθμίσεις σχετικά με τη συμμόρφωση της παραγωγής

Οι ρυθμίσεις σχετικά με τη συμμόρφωση της παραγωγής που αναφέρονται στο άρθρο 28 παράγραφος 6 του κανονισμού (ΕΕ) αριθ. 167/2013 ορίζονται στο παράρτημα IV του παρόντος κανονισμού.

Άρθρο 8

Απαιτήσεις σχετικά με την πρόσβαση σε πληροφορίες επισκευής και συντήρησης

Οι απαιτήσεις σχετικά με την πρόσβαση σε πληροφορίες επισκευής και συντήρησης που αναφέρονται στο άρθρο 53 παράγραφος 12 του κανονισμού (ΕΕ) αριθ. 167/2013 ορίζονται στο παράρτημα V του παρόντος κανονισμού.

Άρθρο 9

Απαιτήσεις που ισχύουν για τις δομές προστασίας κατά των κινδύνων ανατροπής (δυναμικές δοκιμές)

Οι διαδικασίες δοκιμής και οι απαιτήσεις που ισχύουν για τις δομές προστασίας κατά των κινδύνων ανατροπής όσον αφορά τις δυναμικές δοκιμές που πραγματοποιούνται σε οχήματα των κατηγοριών T1, T4.2 και T4.3, οι οποίες αναφέρονται στο άρθρο 18 παράγραφος 2 στοιχείο α) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα VI του παρόντος κανονισμού.

Άρθρο 10

Απαιτήσεις που ισχύουν για τις δομές προστασίας κατά των κινδύνων ανατροπής (ερπυστριοφόροι ελκυστήρες)

Οι διαδικασίες δοκιμής και οι απαιτήσεις που ισχύουν για τις δομές προστασίας κατά των κινδύνων ανατροπής όσον αφορά τους ερπυστριοφόρους ελκυστήρες οχημάτων κατηγορίας C1, C2, C4.2 και C4.3, οι οποίες αναφέρονται στο άρθρο 18 παράγραφος 2 στοιχείο α) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα VII του παρόντος κανονισμού.

Άρθρο 11

Απαιτήσεις που ισχύουν για τις δομές προστασίας κατά των κινδύνων ανατροπής (στατικές δοκιμές)

Εναλλακτικά προς τις απαιτήσεις που προβλέπονται στο άρθρο 9 και στο άρθρο 10, οι κατασκευαστές μπορούν να επιλέξουν τη συμμόρφωση με τις απαιτήσεις του παρόντος άρθρου, εάν ο τύπος οχήματος εμπίπτει στο πεδίο εφαρμογής που ορίζεται στο παράρτημα VIII του παρόντος κανονισμού. Οι διαδικασίες δοκιμής και οι απαιτήσεις που ισχύουν για τις δομές προστασίας κατά των κινδύνων ανατροπής σε σχέση με τις στατικές δοκιμές που πραγματοποιούνται σε οχήματα των κατηγοριών T1/C1, T4.2/C4.2 και T4.3/C4.3, οι οποίες αναφέρονται στο άρθρο 18 παράγραφος 2 στοιχείο α) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα VIII του παρόντος κανονισμού.

Άρθρο 12

Απαιτήσεις που ισχύουν για τις δομές προστασίας κατά των κινδύνων ανατροπής (δομές προστασίας κατά των κινδύνων ανατροπής που συναρμόζονται στο εμπρόσθιο μέρος των ελκυστήρων με μικρό μετατρόχιο)

Οι διαδικασίες δοκιμής και οι απαιτήσεις που ισχύουν για τις δομές προστασίας κατά των κινδύνων ανατροπής οι οποίες συναρμόζονται στο εμπρόσθιο μέρος των ελκυστήρων με μικρό μετατρόχιο ►M2 για οχήματα των κατηγοριών T2/C2, T3/C3 και T4.3/C4.3 ◄ , οι οποίες αναφέρονται στο άρθρο 18 παράγραφος 2 στοιχείο α) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα ΙΧ του παρόντος κανονισμού.

Άρθρο 13

Απαιτήσεις που ισχύουν για τις δομές προστασίας κατά των κινδύνων ανατροπής (δομές προστασίας κατά των κινδύνων ανατροπής που συναρμόζονται στο οπίσθιο μέρος των ελκυστήρων με μικρό μετατρόχιο)

Οι διαδικασίες δοκιμής και οι απαιτήσεις που ισχύουν για τις δομές προστασίας κατά των κινδύνων ανατροπής οι οποίες συναρμόζονται στο οπίσθιο μέρος των ελκυστήρων με μικρό μετατρόχιο για οχήματα των κατηγοριών T2/C2, T3/C3 και T4.3/C4.3, οι οποίες αναφέρονται στο άρθρο 18 παράγραφος 2 στοιχείο α) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα Χ του παρόντος κανονισμού.

Άρθρο 14

Απαιτήσεις που ισχύουν για τις δομές προστασίας κατά της πτώσης αντικειμένων

Οι διαδικασίες δοκιμής και οι απαιτήσεις που ισχύουν για τις δομές προστασίας κατά της πτώσης αντικειμένων για οχήματα των κατηγοριών T και C, οι οποίες αναφέρονται στο άρθρο 18 παράγραφος 2 στοιχείο β) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα ΧΙ του παρόντος κανονισμού.

Άρθρο 15

Απαιτήσεις που ισχύουν για τα καθίσματα επιβατών

Οι διαδικασίες δοκιμής και οι απαιτήσεις που ισχύουν για τα καθίσματα επιβατών για οχήματα των κατηγοριών T και C, οι οποίες αναφέρονται στο άρθρο 18 παράγραφος 2 στοιχείο γ) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα XII του παρόντος κανονισμού.

Άρθρο 16

Απαιτήσεις που ισχύουν για την έκθεση του οδηγού σε επίπεδο θορύβου

Οι διαδικασίες δοκιμής και οι απαιτήσεις που ισχύουν για την έκθεση του οδηγού σε επίπεδο θορύβου για οχήματα των κατηγοριών Τ και C, οι οποίες αναφέρονται στο άρθρο 18 παράγραφος 2 στοιχείο δ) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα ΧΙΙΙ του παρόντος κανονισμού.

Άρθρο 17

Απαιτήσεις που ισχύουν για το κάθισμα του οδηγού

Οι διαδικασίες δοκιμής και οι απαιτήσεις που ισχύουν για το κάθισμα του οδηγού για οχήματα των κατηγοριών T και C, οι οποίες αναφέρονται στο άρθρο 18 παράγραφος 2 στοιχείο ε) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα XIV του παρόντος κανονισμού.

Άρθρο 18

Απαιτήσεις που ισχύουν για τον χώρο χειρισμού και την πρόσβαση στη θέση οδήγησης

Οι διαδικασίες δοκιμής και οι απαιτήσεις που ισχύουν για τον χώρο χειρισμού και την πρόσβαση στη θέση οδήγησης για οχήματα των κατηγοριών T και C, οι οποίες αναφέρονται στο άρθρο 18 παράγραφος 2 στοιχείο στ) του κανονισμού (ΕΕ) αριθ. 167/2013 διενεργούνται και επαληθεύονται σύμφωνα με το παράρτημα XV του παρόντος κανονισμού.

Άρθρο 19

Απαιτήσεις που ισχύουν για τις διατάξεις λήψης ισχύος

Οι διαδικασίες δοκιμής και οι απαιτήσεις που ισχύουν για τις διατάξεις λήψης ισχύος για οχήματα των κατηγοριών T και C, οι οποίες αναφέρονται στο άρθρο 18 παράγραφος 2 στοιχείο ζ) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα XVΙ του παρόντος κανονισμού.

Άρθρο 20

Απαιτήσεις που ισχύουν για την προστασία των κινητήριων στοιχείων

Οι διαδικασίες δοκιμής και οι απαιτήσεις που ισχύουν για την προστασία των κινητήριων στοιχείων για οχήματα των κατηγοριών T και C, οι οποίες αναφέρονται στο άρθρο 18 παράγραφος 2 στοιχείο η) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα XVΙΙ του παρόντος κανονισμού.

Άρθρο 21

Απαιτήσεις που ισχύουν για τα σημεία αγκύρωσης ζωνών ασφαλείας

Οι διαδικασίες δοκιμής και οι απαιτήσεις που ισχύουν για τα σημεία αγκύρωσης ζωνών ασφαλείας για οχήματα των κατηγοριών T και C, οι οποίες αναφέρονται στο άρθρο 18 παράγραφος 2 στοιχείο θ) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα XVΙΙΙ του παρόντος κανονισμού.

Άρθρο 22

Απαιτήσεις που ισχύουν για τις ζώνες ασφαλείας

Οι διαδικασίες δοκιμής και οι απαιτήσεις που ισχύουν για τις ζώνες ασφάλειας για οχήματα των κατηγοριών T και C, οι οποίες αναφέρονται στο άρθρο 18 παράγραφος 2 στοιχείο ι) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα ΧΙΧ του παρόντος κανονισμού.

Άρθρο 23

Απαιτήσεις που ισχύουν για την προστασία από τη διείσδυση αντικειμένων

Οι διαδικασίες δοκιμής και οι απαιτήσεις που ισχύουν για την προστασία του οδηγού από τη διείσδυση αντικειμένων για οχήματα των κατηγοριών T και C, οι οποίες αναφέρονται στο άρθρο 18 παράγραφος 2 στοιχείο ια) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα ΧΧ του παρόντος κανονισμού.

Άρθρο 24

Απαιτήσεις που ισχύουν για τα συστήματα εξάτμισης

Οι διαδικασίες δοκιμής και οι απαιτήσεις που ισχύουν για τα συστήματα εξάτμισης για οχήματα των κατηγοριών T και C, οι οποίες αναφέρονται στο άρθρο 18 παράγραφος 2 στοιχείο ιβ) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα ΧΧΙ του παρόντος κανονισμού.

Άρθρο 25

Απαιτήσεις που ισχύουν για το εγχειρίδιο του χειριστή

Οι απαιτήσεις που ισχύουν για το εγχειρίδιο του χειριστή, περιλαμβανομένων των πτυχών που αφορούν την προστασία από επικίνδυνες ουσίες και τη λειτουργία και συντήρηση του οχήματος, για οχήματα των κατηγοριών T, C, R και S, οι οποίες αναφέρονται στο άρθρο 18 παράγραφος 2 στοιχεία ιβ), ιδ) και ιζ) του κανονισμού (ΕΕ) αριθ. 167/2013, ορίζονται στο παράρτημα XXII του παρόντος κανονισμού.

Άρθρο 26

Απαιτήσεις που ισχύουν για τα όργανα ελέγχου, περιλαμβανομένης της ασφάλειας και αξιοπιστίας των συστημάτων ελέγχου και των συσκευών για τη στάση έκτακτης ανάγκης και την αυτόματη στάση

Οι διαδικασίες δοκιμής και οι απαιτήσεις που ισχύουν για τα όργανα ελέγχου, περιλαμβανομένης της ασφάλειας και αξιοπιστίας των συστημάτων ελέγχου και των συσκευών για τη στάση έκτακτης ανάγκης και την αυτόματη στάση, για οχήματα κατηγοριών T και C, οι οποίες αναφέρονται στο άρθρο 18 παράγραφος 2 στοιχείο ιε) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα ΧΧΙΙΙ του παρόντος κανονισμού.

Άρθρο 27

Απαιτήσεις που ισχύουν για τα μέτρα προστασίας έναντι άλλων μηχανικών κινδύνων

Οι διαδικασίες δοκιμής και οι απαιτήσεις που ισχύουν για τα μέτρα προστασίας έναντι μηχανικών κινδύνων, περιλαμβανομένων των πτυχών που αφορούν την προστασία από τραχιές επιφάνειες, κοφτερές ακμές και γωνίες, ρήξη αγωγών στους οποίους κυκλοφορούν ρευστά και ανεξέλεγκτη κίνηση του οχήματος, εκτός εκείνων που αναφέρονται στα άρθρα 9 έως 14, 19 και 23, για οχήματα κατηγοριών T, C, R και S, οι οποίες αναφέρονται στο άρθρο 18 παράγραφος 2 στοιχείο ιστ) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα XXIV του παρόντος κανονισμού.

Άρθρο 28

Απαιτήσεις που ισχύουν για τους προφυλακτήρες και τις προστατευτικές διατάξεις

Οι διαδικασίες δοκιμής και οι απαιτήσεις που ισχύουν για τους προφυλακτήρες και τις προστατευτικές διατάξεις για οχήματα των κατηγοριών T, C, R και S, οι οποίες αναφέρονται στο άρθρο 18 παράγραφος 2 στοιχείο ιη) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα ΧΧV του παρόντος κανονισμού.

Άρθρο 29

Απαιτήσεις που ισχύουν για την ενημέρωση, τις προειδοποιήσεις και τα σήματα

Οι διαδικασίες δοκιμής και οι απαιτήσεις που ισχύουν για την ενημέρωση, τις προειδοποιήσεις και τα σήματα, περιλαμβανομένων των πτυχών που αφορούν τα προειδοποιητικά σήματα για την πέδηση και τη λειτουργία και συντήρηση του οχήματος, για οχήματα των κατηγοριών T, C, R και S, οι οποίες αναφέρονται στο άρθρο 18 παράγραφος 2 στοιχείο ιθ) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα XXVI του παρόντος κανονισμού.

Άρθρο 30

Απαιτήσεις που ισχύουν για τα υλικά και τα προϊόντα

Οι διαδικασίες δοκιμής και οι απαιτήσεις που ισχύουν για τα υλικά και τα προϊόντα για οχήματα των κατηγοριών T και C, οι οποίες αναφέρονται στο άρθρο 18 παράγραφος 2 στοιχείο κ) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα XXVII του παρόντος κανονισμού.

Άρθρο 31

Απαιτήσεις που ισχύουν για τις μπαταρίες

Οι διαδικασίες δοκιμής και οι απαιτήσεις που ισχύουν για τις μπαταρίες οχημάτων των κατηγοριών T και C, οι οποίες αναφέρονται στο άρθρο 18 παράγραφος 2 στοιχείο κα) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα ΧΧVIII του παρόντος κανονισμού.

Άρθρο 32

Απαιτήσεις που ισχύουν για την προστασία από επικίνδυνες ουσίες

Οι διαδικασίες δοκιμής και οι απαιτήσεις που ισχύουν για την προστασία από επικίνδυνες ουσίες για οχήματα των κατηγοριών T και C, οι οποίες αναφέρονται στο άρθρο 18 παράγραφος 2 στοιχείο ιβ) του κανονισμού (ΕΕ) αριθ. 167/2013, διενεργούνται και επαληθεύονται σύμφωνα με το παράρτημα ΧΧΙΧ του παρόντος κανονισμού.







ΚΕΦΑΛΑΙΟ III

ΑΠΑΙΤΗΣΕΙΣ ΣΧΕΤΙΚΑ ΜΕ ΤΙΣ ΤΕΧΝΙΚΕΣ ΥΠΗΡΕΣΙΕΣ

Άρθρο 33

Πρότυπα επίδοσης και αξιολόγηση τεχνικών υπηρεσιών

Οι τεχνικές υπηρεσίες πρέπει να συμμορφώνονται με τα πρότυπα επίδοσης και τη διαδικασία αξιολόγησής τους που αναφέρονται στο άρθρο 61 του κανονισμού (ΕΕ) αριθ. 167/2013 και επαληθεύονται σύμφωνα με το παράρτημα ΧΧΧ του παρόντος κανονισμού.

Άρθρο 34

Δυνατότητα αυτόματων ελέγχων

Οι αυτόματοι έλεγχοι που διενεργούνται από εσωτερικές τεχνικές υπηρεσίες, οι οποίοι αναφέρονται στο άρθρο 60 παράγραφος 1 του κανονισμού (ΕΕ) αριθ. 167/2013, διενεργούνται μόνο εφόσον επιτρέπονται σύμφωνα με το παράρτημα III του παρόντος κανονισμού.







ΚΕΦΑΛΑΙΟ IV

ΕΘΝΙΚΗ ΕΓΚΡΙΣΗ ΤΥΠΟΥ ΟΧΗΜΑΤΩΝ, ΣΥΣΤΗΜΑΤΩΝ, ΜΗΧΑΝΙΚΩΝ ΜΕΡΩΝ Ή ΧΩΡΙΣΤΩΝ ΤΕΧΝΙΚΩΝ ΜΟΝΑΔΩΝ

Άρθρο 35

Εθνική έγκριση τύπου οχημάτων, συστημάτων, μηχανικών μερών ή χωριστών τεχνικών μονάδων

Οι εθνικές αρχές δεν αρνούνται τη χορήγηση εθνικής έγκρισης τύπου σε τύπο οχήματος, συστήματος, μηχανικού μέρους ή χωριστής τεχνικής μονάδας για λόγους που αφορούν τις απαιτήσεις κατασκευής εάν το όχημα, το σύστημα, το μηχανικό μέρος ή η χωριστή τεχνική μονάδα συμμορφώνεται με τις απαιτήσεις που ορίζονται στον παρόντα κανονισμό.







ΚΕΦΑΛΑΙΟ V

ΤΕΛΙΚΕΣ ΔΙΑΤΑΞΕΙΣ

▼M2

Άρθρο 35α

Μεταβατικές διατάξεις

1. Έως τις 26 Ιουνίου 2018, οι εθνικές αρχές εξακολουθούν να χορηγούν εγκρίσεις τύπου σε τύπους γεωργικών και δασικών οχημάτων ή τύπους συστημάτων, κατασκευαστικών στοιχείων ή χωριστών τεχνικών ενοτήτων σύμφωνα με τον παρόντα κανονισμό, στην έκδοσή του που εφαρμόζεται από την 25η Ιουνίου 2018.

2. Έως τις 31 Δεκεμβρίου 2018 τα κράτη μέλη επιτρέπουν τη διάθεση στην αγορά, την ταξινόμηση ή τη θέση σε κυκλοφορία των γεωργικών και δασικών οχημάτων, συστημάτων, κατασκευαστικών στοιχείων ή χωριστών τεχνικών ενοτήτων με βάση έγκριση τύπου σύμφωνα με τον παρόντα κανονισμό, στην έκδοσή του που εφαρμόζεται από την 25η Ιουνίου 2018.

▼B

Άρθρο 36

Τροποποιήσεις στο παράρτημα I του κανονισμού (ΕΕ) αριθ. 167/2013

Το παράρτημα I του κανονισμού (ΕΕ) αριθ. 167/2013 τροποποιείται ως εξής:

1) στη σειρά αριθ. 39, οι καταχωρίσεις που αντιστοιχούν στις κατηγορίες οχήματος Ca και Cb αντικαθίστανται με «Χ»·

2) στη σειρά αριθ. 41, οι καταχωρίσεις που αντιστοιχούν στις κατηγορίες οχήματος T2a και T2b αντικαθίστανται με «Χ»·

3) στη σειρά αριθ. 43, οι καταχωρίσεις που αντιστοιχούν στις κατηγορίες οχήματος Ca και Cb αντικαθίστανται με «Χ»·

4) στη σειρά αριθ. 44, οι καταχωρίσεις που αντιστοιχούν στις κατηγορίες οχήματος Ca και Cb αντικαθίστανται με «Χ».

Άρθρο 37

Έναρξη ισχύος και εφαρμογή

Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Ιανουαρίου 2016.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.









ΣΥΝΟΨΗ







Αριθμός παραρτήματος Τίτλος παραρτήματος Απαιτήσεις κατασκευής οχήματος και γενικές απαιτήσεις έγκρισης τύπου Ι Εφαρμογή των κανονισμών ΟΕΕ/ΗΕ ΙΙ Αναγνώριση των εκθέσεων δοκιμών που εκδίδονται με βάση τους κωδικούς του ΟΟΣΑ για τους σκοπούς της έγκρισης τύπου ΕΕ ΙΙΙ Ρυθμίσεις σχετικά με τις διαδικασίες έγκρισης τύπου, περιλαμβανομένων των απαιτήσεων σχετικά με τις εικονικές δοκιμές IV Ρυθμίσεις σχετικά με τη συμμόρφωση της παραγωγής V Απαιτήσεις σχετικά με την πρόσβαση σε πληροφορίες επισκευής και συντήρησης VI Απαιτήσεις που ισχύουν για τις δομές προστασίας κατά των κινδύνων ανατροπής (στατικές δοκιμές) VII Απαιτήσεις που ισχύουν για τις δομές προστασίας κατά των κινδύνων ανατροπής (ερπυστριοφόροι ελκυστήρες) VIII Απαιτήσεις που ισχύουν για τις δομές προστασίας κατά των κινδύνων ανατροπής (στατικές δοκιμές) IX Απαιτήσεις που ισχύουν για τις δομές προστασίας κατά των κινδύνων ανατροπής (συναρμόζονται στο εμπρόσθιο μέρος των ελκυστήρων με μικρό μετατρόχιο) X Απαιτήσεις που ισχύουν για τις δομές προστασίας κατά των κινδύνων ανατροπής (συναρμόζονται στο οπίσθιο μέρος των ελκυστήρων με μικρό μετατρόχιο) XI Απαιτήσεις που ισχύουν για τις δομές προστασίας κατά της πτώσης αντικειμένων XII Απαιτήσεις που ισχύουν για τα καθίσματα επιβατών XIII Απαιτήσεις που ισχύουν για την έκθεση του οδηγού σε επίπεδο θορύβου XIV Απαιτήσεις που ισχύουν για το κάθισμα οδηγού XV Απαιτήσεις που ισχύουν για τον χώρο χειρισμού και την πρόσβαση στη θέση οδήγησης XVI Απαιτήσεις που ισχύουν για τους δυναμοδότες XVII Απαιτήσεις που ισχύουν για την προστασία των κινητήριων στοιχείων XVIII Απαιτήσεις που ισχύουν για τα σημεία αγκύρωσης ζωνών ασφαλείας XIX Απαιτήσεις που ισχύουν για τις ζώνες ασφαλείας XX Απαιτήσεις που ισχύουν για την προστασία από τη διείσδυση αντικειμένων XXI Απαιτήσεις που ισχύουν για τα συστήματα εξάτμισης XXII Απαιτήσεις που ισχύουν για το εγχειρίδιο του χειριστή XXIII Απαιτήσεις που ισχύουν για τα όργανα ελέγχου, περιλαμβανομένων της ασφάλειας και αξιοπιστίας των συστημάτων ελέγχου και των συσκευών για τη στάση έκτακτης ανάγκης και την αυτόματη στάση XXIV Απαιτήσεις που ισχύουν για τα μέτρα προστασίας έναντι άλλων μηχανικών κινδύνων XXV Απαιτήσεις που ισχύουν για τους προφυλακτήρες και τις προστατευτικές διατάξεις XXVI Απαιτήσεις που ισχύουν για την ενημέρωση, τις προειδοποιητικές ενδείξεις και τις επισημάνσεις XXVII Απαιτήσεις που ισχύουν για τα υλικά και τα προϊόντα XXVIII Απαιτήσεις που ισχύουν για τις μπαταρίες XXIX Απαιτήσεις που ισχύουν για την προστασία από επικίνδυνες ουσίες Απαιτήσεις που αφορούν τις τεχνικές υπηρεσίες XXX Πρότυπα επίδοσης και αξιολόγηση τεχνικών υπηρεσιών









ΠΑΡΑΡΤΗΜΑ I







Εφαρμογή κανονισμών ΟΕΕ/ΗΕ Αριθ. κανονισμού ΟΕΕ/ΗΕ Αντικείμενο Σειρά τροποποιήσεων Παραπομπή ΕΕ Εφαρμογή 14 Αγκυρώσεις ζωνών ασφαλείας, συστήματα αγκυρώσεων ISOFIX και αγκυρώσεις άνω πρόσδεσης ISOFIX Συμπλήρωμα 1 στη σειρά τροποποιήσεων 07 ΕΕ L 109 της 28.4.2011, σ. 1. T και C 16 Ζώνες ασφαλείας, συστήματα συγκράτησης και συστήματα συγκράτησης παιδιών Συμπλήρωμα 1 στη σειρά τροποποιήσεων 06 ΕΕ L 233 της 9.9.2011, σ. 1. T και C 43 Υαλοπίνακες ασφαλείας Συμπλήρωμα 12 στη σειρά τροποποιήσεων 00 ΕΕ L 230 της 31.8.2010, σ. 119. T και C 60 Χειριστήρια που θέτει σε λειτουργία ο οδηγός -αναγνώριση των χειριστηρίων των ενδεικτικών λυχνιών και των δεικτών (μοτοποδήλατα/μοτοσικλέτες) ΕΕ L 95 της 31.3.2004, σ. 10. T και C 79 Σύστημα διεύθυνσης Συμπλήρωμα 3 στη σειρά τροποποιήσεων 01 και διορθωτικό της 20ής Ιανουαρίου 2006 ΕΕ L 137 της 27.5.2008, σ. 25. T και C

Επεξηγηματική σημείωση:

Το γεγονός ότι ένα μηχανικό μέρος περιλαμβάνεται στον κατάλογο δεν καθιστά την τοποθέτησή του υποχρεωτική. Για ορισμένα μηχανικά μέρη, ωστόσο, ορίζονται απαιτήσεις περί υποχρεωτικής τοποθέτησης σε άλλα παραρτήματα του παρόντος κανονισμού.

▼M2

Ισχύουν οι μεταβατικές διατάξεις των κανονισμών ΟΕΕ/ΗΕ που αναφέρονται στον παρόντα πίνακα, εκτός εάν προβλέπονται ειδικές εναλλακτικές ημερομηνίες στον παρόντα κανονισμό. Γίνεται επίσης δεκτή η συμμόρφωση με τις προδιαγραφές σύμφωνα με τις τροποποιήσεις που λαμβάνουν χώρα μετά από όσες αναφέρονται στον παρόντα πίνακα.

▼B









ΠΑΡΑΡΤΗΜΑ II







Αναγνώριση των εκθέσεων δοκιμών που εκδίδονται με βάση τους κωδικούς του ΟΟΣΑ για τους σκοπούς της έγκρισης τύπου ΕΕ Έκθεση δοκιμής με βάση τον τυποποιημένο κωδικό του ΟΟΣΑ αριθ. Αντικείμενο Έκδοση Δυνατότητα εφαρμογής Εναλλακτική επιλογή έναντι της έκθεσης δοκιμής ΕΕ με βάση το 3 Επίσημη δοκιμή δομών προστασίας σε γεωργικούς και δασικούς ελκυστήρες (δυναμική δοκιμή) Έκδοση 2017 -Φεβρουάριος 2017- T1, T4.2 και T4.3 Παράρτημα VI Παράρτημα XVIII (εάν οι αγκυρώσεις ζωνών ασφαλείας έχουν δοκιμαστεί) 4 Επίσημη δοκιμή δομών προστασίας σε γεωργικούς και δασικούς ελκυστήρες (στατική δοκιμή) Έκδοση 2017 -Φεβρουάριος 2017- T1/C1, T4.2/C4.2 και T4.3/C4.3 Παράρτημα VIII και Παράρτημα XVIII (εάν οι αγκυρώσεις ζωνών ασφαλείας έχουν δοκιμαστεί) 5 Επίσημη μέτρηση θορύβου στη θέση ή στις θέσεις οδήγησης των γεωργικών και δασικών ελκυστήρων Έκδοση 2017 -Φεβρουάριος 2017- T και C Παράρτημα XIII 6 Επίσημη δοκιμή δομών προστασίας κατά των κινδύνων ανατροπής που είναι προσαρμοσμένες στο εμπρόσθιο μέρος τροχοφόρων γεωργικών και δασικών ελκυστήρων με μικρό μετατρόχιο Έκδοση 2017 -Φεβρουάριος 2017- T2/C2, T3/C3 και T4.3/C4.3 Παράρτημα IX (εάν έχουν διενεργηθεί δοκιμές και πληρούνται οι απαιτήσεις ως προς τις επιδόσεις για τις πτυσσόμενες δομές προστασίας κατά των κινδύνων ανατροπής) Παράρτημα XVIII (εάν οι αγκυρώσεις ζωνών ασφαλείας έχουν δοκιμαστεί) 7 Επίσημη δοκιμή δομής προστασίας κατά των κινδύνων ανατροπής που είναι προσαρμοσμένη στο οπίσθιο μέρος τροχοφόρων γεωργικών και δασικών ελκυστήρων με μικρό μετατρόχιο Έκδοση 2017 -Φεβρουάριος 2017- T2/C2, T3/C3 και T4.3/C4.3 Παράρτημα X (εάν έχουν διενεργηθεί δοκιμές και πληρούνται οι απαιτήσεις ως προς τις επιδόσεις για τις πτυσσόμενες δομές προστασίας κατά των κινδύνων ανατροπής) Παράρτημα XVIII (εάν οι αγκυρώσεις ζωνών ασφαλείας έχουν δοκιμαστεί) 8 Επίσημη δοκιμή δομών προστασίας σε γεωργικούς και δασικούς ερπυστριοφόρους ελκυστήρες Έκδοση 2017 -Φεβρουάριος 2017- C1, C2, C4.2 και C4.3 Παράρτημα VII και Παράρτημα XVIII (εάν οι αγκυρώσεις ζωνών ασφαλείας έχουν δοκιμαστεί) 10 Επίσημη δοκιμή δομών προστασίας κατά της πτώσης αντικειμένων σε γεωργικούς και δασικούς ελκυστήρες Έκδοση 2017 -Φεβρουάριος 2017- T και C Παράρτημα XI Μέρος Γ









ΠΑΡΑΡΤΗΜΑ III

Ρυθμίσεις σχετικά με τις διαδικασίες έγκρισης τύπου, περιλαμβανομένων των απαιτήσεων για τις εικονικές δοκιμές

1. Διαδικασία έγκρισης τύπου

Όταν η αρχή έγκρισης λαμβάνει αίτηση για έγκριση τύπου οχήματος:

1.1. επαληθεύει ότι όλα τα εκδοθέντα πιστοποιητικά έγκρισης τύπου ΕΕ και οι εκθέσεις δοκιμής που χορηγούνται σύμφωνα με τον κανονισμό (ΕΕ) αριθ. 167/2013 και τις κατ’ εξουσιοδότηση και εκτελεστικές πράξεις που εκδίδονται δυνάμει του εν λόγω κανονισμού και ισχύουν για την έγκριση τύπου οχήματος καλύπτουν τον τύπο οχήματος και αντιστοιχούν στις προβλεπόμενες προδιαγραφές·

1.2. βεβαιώνεται, με βάση την τεκμηρίωση, ότι οι προδιαγραφές και τα στοιχεία του οχήματος που περιέχονται στο δελτίο πληροφοριών του οχήματος περιλαμβάνονται στα στοιχεία των πακέτων πληροφοριών και των πιστοποιητικών έγκρισης τύπου ΕΕ που εκδίδονται σύμφωνα με τον κανονισμό (ΕΕ) αριθ. 167/2013 και τις κατ’ εξουσιοδότηση και εκτελεστικές πράξεις οι οποίες εκδίδονται δυνάμει του εν λόγω κανονισμού·

1.3. διενεργεί ή αναθέτει τη διενέργεια, σε επιλεγμένο δείγμα οχημάτων του προς έγκριση τύπου, ελέγχων μερών και συστημάτων του οχήματος προκειμένου να επαληθεύσει κατά πόσον το (τα) όχημα(-τα) έχει(-ουν) κατασκευασθεί σύμφωνα προς τα σχετικά δεδομένα που περιλαμβάνονται στο επικυρωμένο πακέτο πληροφοριών με βάση τον κανονισμό (ΕΕ) αριθ. 167/2013 και τις κατ’ εξουσιοδότηση και εκτελεστικές πράξεις οι οποίες εκδίδονται δυνάμει του εν λόγω κανονισμού·

1.4. διεξάγει ή φροντίζει να διεξαχθούν σχετικοί έλεγχοι εγκατάστασης που αφορούν χωριστές τεχνικές μονάδες, ανάλογα με την περίπτωση·

1.5. διενεργεί ή αναθέτει τη διενέργεια των απαιτούμενων ελέγχων όσον αφορά την παρουσία των αντικειμένων που προβλέπονται στο παράρτημα I του κανονισμού (ΕΕ) αριθ. 167/2013·

2. Συνδυασμός των τεχνικών προδιαγραφών

Ο αριθμός των ελεγχόμενων οχημάτων πρέπει να είναι επαρκής ώστε να επιτρέπει τον σωστό έλεγχο των διαφόρων συνδυασμών που πρόκειται να λάβουν έγκριση τύπου, σύμφωνα με τα ακόλουθα κριτήρια:

2.1. μονάδα πρόωσης·

2.2. μετάδοση κίνησης·

2.3. κινητήριοι άξονες (αριθμός, θέση, ζεύξη)·

2.4. κατευθυντήριοι άξονες (αριθμός και θέση)·

2.5. σύστημα πέδησης και πεδούμενοι άξονες (αριθμός)·

2.6. δομή προστασίας από ανατροπή·

2.7. προστασία από επικίνδυνες ουσίες·

3. Ειδικές διατάξεις

Όταν δεν διατίθενται πιστοποιητικά έγκρισης ή εκθέσεις δοκιμής σε σχέση με τα αντικείμενα που καλύπτονται από τον κανονισμό (ΕΕ) αριθ. 167/2013 ή τις κατ’ εξουσιοδότηση και εκτελεστικές πράξεις που εκδίδονται δυνάμει του εν λόγω κανονισμού, η αρχή έγκρισης:

3.1. φροντίζει για τη διεξαγωγή των απαραίτητων δοκιμών και ελέγχων που προβλέπονται στον κανονισμό (ΕΕ) αριθ. 167/2013 και στις κατ’ εξουσιοδότηση και εκτελεστικές πράξεις που εκδίδονται δυνάμει του εν λόγω κανονισμού·

3.2. επαληθεύει ότι το όχημα συμμορφώνεται με τα στοιχεία του φακέλου πληροφοριών του οχήματος και τηρεί τις τεχνικές απαιτήσεις του κανονισμού (ΕΕ) αριθ. 167/2013 και των κατ’ εξουσιοδότηση και εκτελεστικών πράξεων που εκδίδονται δυνάμει του εν λόγω κανονισμού·

3.3. διεξάγει ή φροντίζει να διεξαχθούν σχετικοί έλεγχοι εγκατάστασης που αφορούν μηχανικά μέρη ή χωριστές τεχνικές μονάδες, ανάλογα με την περίπτωση.

4. Διαδικασίες που πρέπει να ακολουθούνται κατά την έγκριση τύπου ΕΕ σε πολλαπλά στάδια

4.1. Γενικά

4.1.1. Η ικανοποιητική εκτέλεση της διαδικασίας έγκρισης τύπου ΕΕ σε πολλαπλά στάδια προϋποθέτει τη συντονισμένη δράση όλων των ενδιαφερόμενων κατασκευαστών. Για τον σκοπό αυτό, πριν χορηγηθεί έγκριση τύπου για το πρώτο ή για μεταγενέστερο στάδιο, οι αρμόδιες για την έγκριση τύπου αρχές διασφαλίζουν ότι υφίστανται κατάλληλοι όροι μεταξύ των διαφόρων κατασκευαστών σε ό,τι αφορά την προσκόμιση και την ανταλλαγή εγγράφων και πληροφοριών ώστε το ολοκληρωμένο όχημα να εκπληρώσει τις τεχνικές απαιτήσεις του κανονισμού (ΕΕ) αριθ. 167/2013 και των κατ’ εξουσιοδότηση και εκτελεστικών πράξεων που εκδίδονται δυνάμει του εν λόγω κανονισμού. Οι πληροφορίες αυτές περιλαμβάνουν λεπτομέρειες για τις εγκρίσεις των σχετικών συστημάτων, μηχανικών μερών και χωριστών τεχνικών μονάδων και για τα στοιχεία του οχήματος που αποτελούν αναπόσπαστο μέρος του ημιτελούς οχήματος, τα οποία όμως δεν έχουν ακόμη εγκριθεί.

4.1.2. Οι εγκρίσεις τύπου ΕΕ σύμφωνα με το σημείο 4 χορηγούνται με βάση το τρέχον στάδιο ολοκλήρωσης του τύπου οχήματος και συμπεριλαμβάνουν όλες τις εγκρίσεις που έχουν χορηγηθεί σε προηγούμενα στάδια.

4.1.3. Κατά την έγκριση τύπου ΕΕ πολλαπλών σταδίων, κάθε κατασκευαστής είναι υπεύθυνος για την έγκριση και τη συμμόρφωση της παραγωγής όλων των συστημάτων, μηχανικών μερών ή χωριστών τεχνικών μονάδων που έχουν κατασκευαστεί ή προστεθεί από τον ίδιο στο προηγούμενο στάδιο κατασκευής. Ο κατασκευαστής δεν είναι υπεύθυνος για αντικείμενα που εγκρίθηκαν σε προηγούμενο στάδιο, εκτός εάν τροποποιεί σχετικά μέρη του οχήματος σε βαθμό ώστε να καθίσταται άκυρη η έγκριση που χορηγήθηκε στο παρελθόν.

4.2. Διαδικασίες.

Η αρχή έγκρισης:

4.2.1. επαληθεύει ότι όλα τα εκδοθέντα πιστοποιητικά έγκρισης τύπου ΕΕ και οι χορηγηθείσες εκθέσεις δοκιμής που ισχύουν για την έγκριση τύπου οχήματος, βάσει του κανονισμού (ΕΕ) αριθ. 167/2013 και των κατ’ εξουσιοδότηση και εκτελεστικών πράξεων που εκδίδονται δυνάμει του προαναφερθέντα κανονισμού, καλύπτουν τον τύπο οχήματος στο στάδιο της ολοκλήρωσής του και αντιστοιχούν στις προβλεπόμενες προδιαγραφές·

4.2.2. μεριμνά ώστε όλα τα αναγκαία δεδομένα, με βάση το στάδιο ολοκλήρωσης του οχήματος, να αναγράφονται στον φάκελο πληροφοριών

4.2.3. με βάση τα έγγραφα τεκμηρίωσης, μεριμνά ώστε οι προδιαγραφές του οχήματος ή των οχημάτων και τα δεδομένα που περιέχονται στον φάκελο πληροφοριών του οχήματος να περιλαμβάνονται στα δεδομένα που περιέχουν οι φάκελοι έγκρισης τύπου και τα πιστοποιητικά έγκρισης τύπου ΕΕ, σύμφωνα με τον κανονισμό (ΕΕ) αριθ. 167/2013 ή τις κατ’ εξουσιοδότηση και εκτελεστικές πράξεις που εκδίδονται δυνάμει του εν λόγω κανονισμού· και εφόσον πρόκειται για ολοκληρωμένο όχημα, όταν ένα στοιχείο του φακέλου πληροφοριών δεν περιλαμβάνεται σε κανένα πακέτο πληροφοριών, επιβεβαιώνει ότι το αντίστοιχο μέρος ή χαρακτηριστικό αντιστοιχεί στις ενδείξεις που περιέχει ο φάκελος πληροφοριών·

4.2.4. διενεργεί ή αναθέτει τη διενέργεια, σε επιλεγμένο δείγμα οχημάτων του προς έγκριση τύπου, ελέγχων μερών και συστημάτων του οχήματος προκειμένου να επαληθεύσει κατά πόσον το (τα) όχημα(-τα) έχει(-ουν) κατασκευασθεί σύμφωνα προς τα σχετικά δεδομένα που περιλαμβάνονται στο επικυρωμένο πακέτο πληροφοριών με βάση τον κανονισμό (ΕΕ) αριθ. 167/2013 και τις κατ’ εξουσιοδότηση και εκτελεστικές πράξεις οι οποίες εκδίδονται δυνάμει του εν λόγω κανονισμού·

4.2.5. διεξάγει ή φροντίζει να διεξαχθούν σχετικοί έλεγχοι εγκατάστασης που αφορούν χωριστές τεχνικές μονάδες, ανάλογα με την περίπτωση.

4.3. Ο αριθμός των προς επιθεώρηση οχημάτων για τους σκοπούς του σημείου 4.2.4 είναι επαρκής ώστε να επιτρέπεται ο σωστός έλεγχος των διαφόρων συνδυασμών που πρόκειται να λάβουν έγκριση τύπου ΕΕ ανάλογα με το στάδιο ολοκλήρωσης του οχήματος και τα κριτήρια που ορίζονται στο σημείο 2.

5. Συνθήκες κάτω από τις οποίες πρέπει να διενεργούνται οι εικονικές δοκιμές και απαιτήσεις στις οποίες πρέπει να υπόκεινται οι εικονικές δοκιμές

5.1. Στόχοι και πεδίο εφαρμογής

Το σημείο 5 ορίζει κατάλληλες διατάξεις που αφορούν τις εικονικές δοκιμές σύμφωνα με το άρθρο 27 παράγραφος 6 του κανονισμού (ΕΕ) αριθ. 167/2013. Δεν εφαρμόζεται στο δεύτερο εδάφιο του άρθρου 27 παράγραφος 3 του εν λόγω κανονισμού.

5.2. Κατάλογος απαιτήσεων στις οποίες μπορούν να υπόκεινται οι εικονικές δοκιμές

▼M1







Πίνακας 1 Κατάλογος απαιτήσεων στις οποίες μπορούν να υπόκεινται οι εικονικές δοκιμές Κατ’ εξουσιοδότηση πράξη αναφοράς Αριθμός συνημμένου Απαιτήσεις Περιορισμοί/Παρατηρήσεις Κανονισμός (ΕΕ) αριθ. 1322/2014 IX διαδοχικές ή διακεκομμένες ανατροπές ελκυστήρα με μικρό μετατρόχιο που ανατρέπεται προς τα πλάγια και διαθέτει δομή προστασίας από ανατροπή (ROPS) στερεωμένη στο εμπρόσθιο μέρος του καθίσματος του οδηγού Τμήμα B4 Κανονισμός (ΕΕ) αριθ. 1322/2014 XV Απαιτήσεις που ισχύουν για τον χώρο χειρισμού και την πρόσβαση στη θέση οδήγησης Μόνο απαιτήσεις που αφορούν τις διαστάσεις και τη θέση Κανονισμός (ΕΕ) 2015/208 VII Απαιτήσεις για το οπτικό πεδίο και τους υαλοκαθαριστήρες Μόνο απαιτήσεις που αφορούν τις διαστάσεις, τη θέση και την ορατότητα Κανονισμός (ΕΕ) 2015/208 IX Απαιτήσεις για τα κάτοπτρα οδήγησης Μόνο απαιτήσεις που αφορούν τις διαστάσεις, τη θέση και την ορατότητα Κανονισμός (ΕΕ) 2015/208 XII Απαιτήσεις για την εγκατάσταση φωτισμού Μόνο απαιτήσεις που αφορούν τις διαστάσεις, τη θέση και την ορατότητα στο σημείο 5 και 6 (εκτός των χρωματομετρικών ή φωτομετρικών απαιτήσεων) Κανονισμός (ΕΕ) 2015/208 XIII Απαιτήσεις για τα συστήματα προστασίας των επιβατών, όπως, μεταξύ άλλων, εσωτερική διαρρύθμιση, μαξιλάρια, ζώνες ασφάλειας, πόρτες του οχήματος Μέρος 2 Μόνο απαιτήσεις που αφορούν τις διαστάσεις, περιλαμβανομένου του αναλυτικού σχήματος, και τη θέση Κανονισμός (ΕΕ) 2015/208 XIV Απαιτήσεις για το εξωτερικό και τα εξαρτήματα του οχήματος Μόνο απαιτήσεις που αφορούν τις διαστάσεις, περιλαμβανομένου του αναλυτικού σχήματος, και τη θέση

▼B

6. Συνθήκες κάτω από τις οποίες πρέπει να διενεργούνται οι εικονικές δοκιμές

6.1. Υπόδειγμα εικονικής δοκιμής

Για την περιγραφή και τη διενέργεια των εικονικών δοκιμών χρησιμοποιείται το ακόλουθο υπόδειγμα:

6.1.1. σκοπός·

6.1.2. δομή μοντέλου·

6.1.3. οριακές συνθήκες·

6.1.4. παραδοχές φορτίου·

6.1.5. υπολογισμοί·

6.1.6. αξιολόγηση·

6.1.7. Τεκμηρίωση

6.2. Βασικές αρχές της προσομοίωσης και των υπολογισμών.

6.2.1. Μαθηματικό μοντέλο

Το μαθηματικό μοντέλο υποβάλλεται από τον κατασκευαστή. Αποτυπώνει την πολυπλοκότητα της δομής του οχήματος, του συστήματος και των μηχανικών μερών που θα υποβληθούν σε δοκιμή σε σχέση με τις απαιτήσεις. Οι ίδιες διατάξεις εφαρμόζονται κατ’ αναλογία για τη δοκιμή μηχανικών μερών ή τεχνικών μονάδων ανεξάρτητα από το όχημα.

▼M1

6.2.2. Διαδικασία επικύρωσης του μαθηματικού μοντέλου

Το μαθηματικό μοντέλο επικυρώνεται σε αντιπαραβολή με τις πραγματικές συνθήκες δοκιμής. Διενεργείται πραγματική δοκιμή με σκοπό την αντιπαραβολή των αποτελεσμάτων που ελήφθησαν βάσει του μαθηματικού μοντέλου με τα αποτελέσματα πραγματικής δοκιμής. Η αντιστοιχία των αποτελεσμάτων των δοκιμών τεκμηριώνεται. Για τον σκοπό αυτό, οι κατασκευαστές προσκομίζουν στην τεχνική υπηρεσία έκθεση συσχέτισης που περιέχει τις πληροφορίες για το μαθηματικό μοντέλο και τη συσχέτιση μεταξύ των αποτελεσμάτων που προκύπτουν με αυτό το μοντέλο και των αποτελεσμάτων που προκύπτουν στις φυσικές δοκιμές σύμφωνα με το σχέδιο που καθορίζεται στο σημείο 6.1. Ο κατασκευαστής ή η τεχνική υπηρεσία καταρτίζει έκθεση επικύρωσης, στην οποία επιβεβαιώνει τη συμμόρφωση με το μαθηματικό μοντέλο, και υποβάλλει την έκθεση στην αρχή έγκρισης. Οποιαδήποτε αλλαγή στο μαθηματικό μοντέλο ή στο λογισμικό που ενδέχεται να ακυρώσει την έκθεση επικύρωσης κοινοποιείται στην αρχή έγκρισης, η οποία μπορεί να απαιτήσει τη διεξαγωγή νέας διαδικασίας επικύρωσης. Το διάγραμμα ροής της διαδικασίας επικύρωσης παρουσιάζεται στο σχήμα 1 του σημείου 7.

▼B

6.2.3. Τεκμηρίωση

Τα δεδομένα και τα βοηθητικά μέσα που χρησιμοποιούνται για την προσομοίωση και τους υπολογισμούς πρέπει να διατίθενται στον κατασκευαστή και να είναι δεόντως τεκμηριωμένα.

6.2.4. Μέσα και υποστήριξη

Κατόπιν σχετικού αιτήματος της τεχνικής υπηρεσίας, ο κατασκευαστής χορηγεί ή παρέχει πρόσβαση στα απαιτούμενα μέσα, συμπεριλαμβανομένου του κατάλληλου λογισμικού.

6.2.5. Επιπλέον, ο κατασκευαστής παρέχει την κατάλληλη υποστήριξη στην τεχνική υπηρεσία.

6.2.6. Η παροχή πρόσβασης και υποστήριξης σε τεχνική υπηρεσία δεν αναιρεί τυχόν υποχρεώσεις της τεχνικής υπηρεσίας όσον αφορά τις δεξιότητες του προσωπικού της, την πληρωμή δικαιωμάτων αδειοδότησης και την τήρηση της εμπιστευτικότητας.

▼M1

6.2.7. Διαδικασία έγκρισης όταν χρησιμοποιούνται εικονικές δοκιμές Η συμμόρφωση με τις απαιτήσεις που καθορίζονται στον πίνακα 1 του σημείου 5.2. μπορεί να αποδειχθεί με διαδικασίες εικονικών δοκιμών μόνο εάν οι εν λόγω διαδικασίες διενεργούνται σύμφωνα με μαθηματικό μοντέλο που επικυρώνεται σύμφωνα με τις απαιτήσεις που καθορίζονται στο σημείο 6.2.2. Τα περιθώρια εφαρμογής και οι περιορισμοί του μοντέλου συμφωνούνται με τις τεχνικές υπηρεσίες και υπόκεινται στην έγκριση της αρχής έγκρισης.

6.2.8. Έκθεσης δοκιμής εικονικών δοκιμών Η τεχνική υπηρεσία προσκομίζει έκθεση δοκιμής των αποτελεσμάτων των εικονικών δοκιμών. Η έκθεση δοκιμής θα πρέπει να συνάδει με την έκθεση συσχέτισης και την έκθεση επικύρωσης και περιλαμβάνει τουλάχιστον τα εξής στοιχεία: τις εικονικές πρωτότυπες κατασκευές, τα εργαλεία προσομοίωσης και τα αποτελέσματα προσομοίωσης που συνδέονται με τις τεχνικές απαιτήσεις.

▼B

7. Διαδικασία επικύρωσης των εικονικών δοκιμών

Σχήμα 1

Διάγραμμα ροής για τη διαδικασία επικύρωσης των εικονικών δοκιμών









ΠΑΡΑΡΤΗΜΑ IV

Ρυθμίσεις σχετικά με τη συμμόρφωση της παραγωγής

1. Ορισμοί

Για τους σκοπούς του παρόντος παραρτήματος εφαρμόζονται οι ακόλουθοι ορισμοί:

1.1. «σύστημα διαχείρισης ποιότητας»: το σύνολο των αλληλένδετων ή αλληλεπιδρώντων στοιχείων που χρησιμοποιούν οι οργανισμοί για να κατευθύνουν και να ελέγχουν τον τρόπο εφαρμογής των πολιτικών ποιότητας και την επίτευξη των στόχων όσον αφορά την ποιότητα·

1.2. «έλεγχος»: η διαδικασία συγκέντρωσης αποδεικτικών στοιχείων που χρησιμοποιείται για την αξιολόγηση της αποτελεσματικής εφαρμογής κριτηρίων ελέγχου, η οποία πρέπει να είναι αντικειμενική, αμερόληπτη και ανεξάρτητη και να διενεργείται στο πλαίσιο μιας συστηματικής και τεκμηριωμένης ελεγκτικής διαδικασίας·

1.3. «διορθωτικά μέτρα»: διαδικασία επίλυσης προβλημάτων που περιλαμβάνει τη λήψη μέτρων με σκοπό την άρση των αιτιών μιας κατάστασης μη συμμόρφωσης ή μιας ανεπιθύμητης κατάστασης και τη μη επανεμφάνιση των προβλημάτων·

2. Σκοπός

2.1. Η διαδικασία συμμόρφωσης της παραγωγής έχει σκοπό να εξασφαλίσει ότι κάθε παραγόμενο όχημα, σύστημα, μηχανικό μέρος, χωριστή τεχνική μονάδα, μέρος ή εξάρτημα συμμορφώνεται με τις απαιτήσεις που συνδέονται με τις προδιαγραφές, τις επιδόσεις και τη σήμανση του εγκεκριμένου τύπου.

2.2. Αναπόσπαστο μέρος των διαδικασιών είναι η αξιολόγηση των συστημάτων διαχείρισης της ποιότητας, η οποία ονομάζεται «αρχική αξιολόγηση» και ορίζεται στο τμήμα 3 και η επαλήθευση και οι έλεγχοι της παραγωγής, που ονομάζονται «μέθοδοι συμμόρφωσης του προϊόντος» και ορίζονται στο τμήμα 4.

3. Αρχική αξιολόγηση

3.1. Πριν από τη χορήγηση έγκρισης τύπου, η αρχή έγκρισης επαληθεύει την ύπαρξη ικανοποιητικών μεθόδων και διαδικασιών που εφαρμόζονται από τον κατασκευαστή για τη διασφάλιση αποτελεσματικού ελέγχου, ώστε τα οχήματα, συστήματα, μηχανικά μέρη ή χωριστές τεχνικές μονάδες που βρίσκονται σε στάδιο παραγωγής να συμμορφώνονται προς τον εγκεκριμένο τύπο.

3.2. Στην αρχική αξιολόγηση εφαρμόζονται κατευθυντήριες γραμμές για τον έλεγχο συστημάτων διαχείρισης της ποιότητας και/ή συστημάτων περιβαλλοντικής διαχείρισης που ορίζονται στο πρότυπο EN ISO 19011:2011.

3.3. Οι απαιτήσεις του σημείου 3.1 επαληθεύονται ώσπου να ικανοποιηθεί πλήρως η αρχή έγκρισης που χορηγεί την έγκριση τύπου. Η αρχή έγκρισης ικανοποιείται με την αρχική αξιολόγηση και τις αρχικές μεθόδους συμμόρφωσης του προϊόντος του τμήματος 4, λαμβάνοντας δεόντως υπόψη κατά περίπτωση μία από τις περιγραφόμενες στα σημεία 3.3.1 έως 3.3.3 μέθοδο ή συνδυασμό των μεθόδων αυτών, συνολικά ή εν μέρει, ανάλογα με περίπτωση.

3.3.1. Η αρχική αξιολόγηση και/ή η επαλήθευση των μεθόδων συμμόρφωσης του προϊόντος διενεργείται από την αρχή έγκρισης που χορηγεί την έγκριση ή από τον φορέα που έχει οριστεί και ενεργεί για λογαριασμό της αρχής έγκρισης.

3.3.1.1. Σε ό,τι αφορά την έκταση της αρχικής αξιολόγησης, η αρχή έγκρισης μπορεί να λάβει υπόψη τις διαθέσιμες πληροφορίες σχετικά με:

3.3.1.1.1. το πιστοποιητικό του κατασκευαστή που περιγράφεται στο σημείο 3.3.3, το οποίο δεν είναι το κατάλληλο ή δεν αναγνωρίζεται σύμφωνα με το εν λόγω σημείο·

3.3.1.1.2. αν πρόκειται για εγκρίσεις τύπου μηχανικών μερών ή χωριστών τεχνικών μονάδων, τις αξιολογήσεις των συστημάτων διαχείρισης της ποιότητας που πραγματοποιούνται στις εγκαταστάσεις παραγωγής του μηχανικού μέρους ή της χωριστής τεχνικής μονάδας από τον (τους) κατασκευαστή(-ές) του οχήματος, σύμφωνα με μία ή περισσότερες προδιαγραφές του κλάδου παραγωγής που πληρούν τις απαιτήσεις του εναρμονισμένου πρότυπου EN ISO 9001:2008.

3.3.2. Η αρχική αξιολόγηση και/ή η επαλήθευση των μεθόδων συμμόρφωσης του προϊόντος μπορούν επίσης να διενεργηθούν από την αρχή έγκρισης άλλου κράτους μέλους ή από τον διορισμένο φορέα που έχει υποδείξει για τον σκοπό αυτό η αρχή έγκρισης.

3.3.2.1. Στην περίπτωση αυτή, η αρχή έγκρισης του άλλου κράτους μέλους συντάσσει δήλωση συμμόρφωσης, επισημαίνοντας τους τομείς και τις παραγωγικές μονάδες που καλύπτει η δήλωση σε σχέση με τα προς έγκριση οχήματα, συστήματα, μηχανικά μέρη ή χωριστές τεχνικές μονάδες.

3.3.2.2. Μόλις η αρχή έγκρισης του άλλου κράτους μέλους λάβει αίτηση για χορήγηση δήλωσης συμμόρφωσης από την αρχή του κράτους μέλους που χορηγεί την έγκριση τύπου, αποστέλλει αμέσως τη δήλωση συμμόρφωσης ή πληροφορεί ότι δεν είναι σε θέση να χορηγήσει τέτοια δήλωση.

3.3.2.3. Η δήλωση συμμόρφωσης περιλαμβάνει τουλάχιστον:

3.3.2.3.1. τον όμιλο ή την εταιρεία (π.χ. ΧΨΩ Αυτοκίνηση)·

3.3.2.3.2. τον επιμέρους οργανισμό (π.χ. ευρωπαϊκή μονάδα)·

3.3.2.3.3. τις μονάδες/εγκαταστάσεις [π.χ. μονάδα κινητήρων 1 (Ηνωμένο Βασίλειο) – μονάδα οχημάτων 2 (Γερμανία)]·

3.3.2.3.4. τη σειρά παραγωγής οχημάτων/μηχανικών μερών (π.χ. όλα τα μοντέλα της κατηγορίας T1)·

3.3.2.3.5. τους υπό αξιολόγηση τομείς (π.χ. συναρμολόγηση κινητήρα, διαμόρφωση και συναρμολόγηση αμαξώματος, συναρμολόγηση οχήματος)·

3.3.2.3.6. τα εξετασθέντα έγγραφα (π.χ. εγχειρίδιο και διαδικασίες ποιότητας της εταιρείας και της εγκατάστασης παραγωγής)·

3.3.2.3.7. την ημερομηνία αξιολόγησης (π.χ. o έλεγχος διενεργήθηκε στις 18-30.5.2013)·

3.3.2.3.8. την προβλεπόμενη επίσκεψη παρακολούθησης (π.χ. Οκτώβριος 2014)·

3.3.3. Η αρχή έγκρισης αποδέχεται επίσης την κατάλληλη πιστοποίηση συμμόρφωσης του κατασκευαστή προς το εναρμονισμένο πρότυπο EN ISO 9001: 2008 ή προς ισοδύναμο εναρμονισμένο πρότυπο ως πιστοποίηση συμμόρφωσης προς τις απαιτήσεις της αρχικής αξιολόγησης του σημείου 3.3. Ο κατασκευαστής παρέχει λεπτομέρειες για την πιστοποίηση και αναλαμβάνει να ενημερώσει την αρχή έγκρισης για τυχόν αναθεωρήσεις που αφορούν την ισχύ ή το πεδίο εφαρμογής της πιστοποίησης.

3.4. Για την έγκριση τύπου οχήματος, οι αρχικές αξιολογήσεις που έχουν διενεργηθεί για τη χορήγηση εγκρίσεων συστημάτων, μηχανικών μερών και χωριστών τεχνικών μονάδων του οχήματος δεν χρειάζεται να επαναληφθούν, συμπληρώνονται όμως με αξιολόγηση που καλύπτει τις τοποθεσίες και τις δραστηριότητες της συναρμολόγησης του συνολικού οχήματος που δεν έχουν καλυφθεί από τις προηγούμενες αξιολογήσεις.

4. Μέθοδοι συμμόρφωσης προϊόντος

4.1. Κάθε όχημα, σύστημα, μηχανικό μέρος ή χωριστή τεχνική μονάδα που εγκρίνεται δυνάμει του κανονισμού (ΕΕ) αριθ. 167/2013 και των κατ’ εξουσιοδότηση και εκτελεστικών πράξεων που εκδίδονται δυνάμει του εν λόγω κανονισμού, δυνάμει ενός κανονισμού ΟΕΕ/ΗΕ που έχει προσαρτηθεί στην αναθεωρημένη συμφωνία 1958 ή δυνάμει μιας ολοκληρωμένης έκθεσης δοκιμής βάσει των κωδικών του ΟΟΣΑ που παρατίθενται στο παράρτημα II του παρόντος κανονισμού, κατασκευάζεται έτσι ώστε να συμμορφώνεται προς τον εγκεκριμένο τύπο, ικανοποιώντας τις απαιτήσεις του παρόντος παραρτήματος, του κανονισμού (ΕΕ) αριθ. 167/2013, των κατ’ εξουσιοδότηση και εκτελεστικών πράξεων που εκδίδονται δυνάμει του εν λόγω κανονισμού, του (των) κανονισμού(-ών) ΟΕΕ/ΗΕ και του (των) κωδικού(-ών) ΟΟΣΑ.

4.2. Πριν από τη χορήγηση έγκρισης τύπου δυνάμει του κανονισμού (ΕΕ) αριθ. 167/2013 και των κατ’ εξουσιοδότηση και εκτελεστικών πράξεων που εκδίδονται δυνάμει του εν λόγω κανονισμού, ενός κανονισμού ΟΕΕ/ΗΕ που έχει προσαρτηθεί στην αναθεωρημένη συμφωνία του 1958 ή ενός κωδικού ΟΟΣΑ, η αρχή έγκρισης ενός κράτους μέλους επαληθεύει την ύπαρξη επαρκών μεθόδων και τεκμηριωμένων σχεδίων ελέγχου που συμφωνούνται με τον κατασκευαστή για κάθε έγκριση και αφορούν τη διεξαγωγή ανά συγκεκριμένα χρονικά διαστήματα δοκιμών ή σχετικών ελέγχων με σκοπό την επαλήθευση της συνεχούς συμμόρφωσης προς τον εγκεκριμένο τύπο, περιλαμβανομένων, κατά περίπτωση, των δοκιμών που προσδιορίζονται στον κανονισμό (ΕΕ) αριθ. 167/2013, στον κανονισμό ΟΕΕ/ΗΕ και στον κωδικό ΟΟΣΑ.

4.3. Πιο συγκεκριμένα, ο κάτοχος της έγκρισης τύπου:

4.3.1. διασφαλίζει την ύπαρξη και εφαρμογή διαδικασιών για τον αποτελεσματικό έλεγχο της συμμόρφωσης προϊόντων (οχημάτων, συστημάτων, μηχανικών μερών ή χωριστών τεχνικών μονάδων) προς τον εγκεκριμένο τύπο·

4.3.2. έχει πρόσβαση στον εξοπλισμό δοκιμής ή άλλο κατάλληλο εξοπλισμό που είναι αναγκαίος για τον έλεγχο της συμμόρφωσης προς κάθε εγκεκριμένο τύπο·

4.3.3. διασφαλίζει ότι τα αποτελέσματα των δοκιμών ή ελέγχων καταγράφονται και ότι τα συνημμένα δικαιολογητικά παραμένουν διαθέσιμα για χρονικό διάστημα έως 10 ετών, το οποίο προσδιορίζεται σε συμφωνία με την αρχή έγκρισης·

4.3.4. αναλύει τα αποτελέσματα κάθε τύπου δοκιμής ή ελέγχου, προκειμένου να επαληθεύει και να διασφαλίζει τη σταθερότητα των χαρακτηριστικών του προϊόντος, αφήνοντας περιθώρια για παραλλαγές της βιομηχανικής παραγωγής·

4.3.5. διασφαλίζει ότι για κάθε τύπο προϊόντος εκτελούνται τουλάχιστον οι έλεγχοι και οι δοκιμές που ορίζονται στον κανονισμό (ΕΕ) αριθ. 167/2013 και στις κατ’ εξουσιοδότηση και τις εκτελεστικές πράξεις που εκδίδονται δυνάμει του εν λόγω κανονισμού, καθώς και οι έλεγχοι και οι δοκιμές που ορίζονται στον οικείο κανονισμό ΟΕΕ/ΗΕ ή στον οικείο κωδικό του ΟΟΣΑ·

4.3.6. διασφαλίζει ότι αν μετά τη σχετική δοκιμή διαπιστωθεί ότι για οποιοδήποτε σύνολο δειγμάτων ή δοκιμίων δεν υπάρχει συμμόρφωση, διενεργείται περαιτέρω δειγματοληψία και δοκιμή ή έλεγχος. Λαμβάνονται επίσης όλα τα απαραίτητα μέτρα για την αποκατάσταση της διαδικασίας παραγωγής ώστε να διασφαλιστεί συμμόρφωση με τον εγκεκριμένο τύπο·

4.3.7. Αν πρόκειται για έγκριση τύπου οχήματος, οι έλεγχοι του σημείου 4.3.5 περιορίζονται τουλάχιστον στην επαλήθευση της τήρησης των προδιαγραφών ορθής κατασκευής που σχετίζονται με την έγκριση τύπου και με τις πληροφορίες που απαιτούνται για τα πιστοποιητικά συμμόρφωσης.

4.4. Αν πρόκειται για έγκριση τύπου σε διαδοχικά στάδια, μεικτή έγκριση ή έγκριση σε πολλαπλά στάδια, η αρχή που χορηγεί έγκριση τύπου πλήρους οχήματος μπορεί να ζητήσει συγκεκριμένες λεπτομέρειες για τη συμμόρφωση με τις απαιτήσεις παραγωγής που ορίζονται στο παρόν παράρτημα από οποιαδήποτε άλλη αρχή έγκρισης που έχει χορηγήσει έγκριση τύπου για οποιοδήποτε σχετικό σύστημα, μηχανικό μέρος ή χωριστή τεχνική μονάδα.

4.5. Αν η αρχή που χορηγεί έγκριση τύπου πλήρους οχήματος δεν ικανοποιηθεί με τις πληροφορίες των εκθέσεων που αναφέρονται στο σημείο 4.4 και έχει απευθυνθεί εγγράφως για το θέμα αυτό στον εν λόγω κατασκευαστή και στην αρχή έγκρισης που χορηγεί έγκριση τύπου για το σύστημα, το μηχανικό μέρος ή τη χωριστή τεχνική μονάδα, τότε η αρχή που χορηγεί έγκριση τύπου πλήρους οχήματος ζητεί να εκτελεστούν πρόσθετοι έλεγχοι ή δοκιμές συμμόρφωσης παραγωγής στις εγκαταστάσεις του κατασκευαστή ή των κατασκευαστών των εν λόγω συστημάτων, μηχανικών μερών ή χωριστών τεχνικών μονάδων και τα αποτελέσματα τίθενται άμεσα στη διάθεση της αρμόδιας αρχή έγκρισης.

4.6. Αν ισχύουν τα σημεία 4.4 και 4.5 και κριθεί ότι ο πρόσθετος έλεγχος ή η δοκιμή δεν έχουν ικανοποιητικά αποτελέσματα κατά την κρίση της αρχής που χορηγεί έγκριση τύπου πλήρους οχήματος, ο κατασκευαστής μεριμνά ώστε η συμμόρφωση της παραγωγής να αποκατασταθεί το συντομότερο δυνατό με διορθωτικές ενέργειες που θα ικανοποιήσουν την αρχή που χορηγεί έγκριση τύπου πλήρους οχήματος και την αρχή που χορηγεί έγκριση τύπου για το σύστημα, το μηχανικό μέρος ή τη χωριστή τεχνική μονάδα.

5. Μέθοδοι συνεχιζόμενης επαλήθευσης

5.1. Η αρχή που έχει χορηγήσει έγκριση τύπου μπορεί ανά πάσα στιγμή να επαληθεύει τις μεθόδους ελέγχου της συμμόρφωσης παραγωγής οι οποίες εφαρμόζονται σε κάθε μονάδα παραγωγής, μέσω περιοδικών ελέγχων. Για τον σκοπό αυτό, ο κατασκευαστής παρέχει πρόσβαση στους χώρους κατασκευής, επιθεώρησης, δοκιμών, αποθήκευσης και διανομής και παρέχει όλες τις αναγκαίες πληροφορίες αναφορικά με την τεκμηρίωση και τα αρχεία του συστήματος διαχείρισης ποιότητας.

5.1.1. Η συνήθης προσέγγιση για αυτούς τους περιοδικούς ελέγχους προβλέπει την παρακολούθηση της συνεχούς αποτελεσματικότητας των διαδικασιών που ορίζονται στα τμήματα 3 και 4 (αρχική αξιολόγηση και μέθοδοι συμμόρφωσης προϊόντος) του παρόντος παραρτήματος.

5.1.1.1. Δραστηριότητες επιτήρησης που διεξάγονται από τις τεχνικές υπηρεσίες (εξουσιοδοτημένες ή αναγνωρισμένες σύμφωνα με το σημείο 3.3.3) θεωρείται ότι πληρούν τις απαιτήσεις του σημείου 5.1.1 σχετικά με τις διαδικασίες που καθιερώνονται κατά την αρχική αξιολόγηση.

5.1.1.2. Η συνήθης συχνότητα αυτών των επαληθεύσεων από την αρχή έγκρισης (πέραν εκείνων του σημείου 5.1.1.1) είναι τέτοια ώστε να διασφαλίζεται ότι οι σχετικοί έλεγχοι συμμόρφωσης της παραγωγής που διενεργούνται σύμφωνα με τα τμήματα 3 και 4 επανεξετάζονται εντός ενός χρονικού διαστήματος το οποίο εξαρτάται από το κλίμα εμπιστοσύνης που έχει δημιουργήσει η αρχή έγκρισης.

5.2. Σε κάθε επανεξέταση, τα μητρώα δοκιμών, ελέγχων και παραγωγής, και ειδικότερα τα μητρώα των δοκιμών ή ελέγχων που απαιτούνται σύμφωνα με το σημείο 4.2, τίθενται στη διάθεση του επιθεωρητή.

5.3. Ο επιθεωρητής μπορεί να επιλέξει τυχαία δείγματα για να υποβληθούν σε δοκιμή στο εργαστήριο του κατασκευαστή ή στις εγκαταστάσεις της τεχνικής υπηρεσίας· στην περίπτωση αυτή διενεργείται μόνο πραγματική δοκιμή. Ο ελάχιστος αριθμός δειγμάτων μπορεί να καθοριστεί ανάλογα με τα αποτελέσματα της διαδικασίας επιβεβαίωσης του ίδιου του κατασκευαστή.

5.4. Όταν το επίπεδο ελέγχου φαίνεται ανεπαρκές ή όταν θεωρείται απαραίτητο να επαληθευτεί η εγκυρότητα των δοκιμών που διεξάγονται κατ’ εφαρμογή του σημείου 5.2, ο επιθεωρητής επιλέγει δείγματα τα οποία αποστέλλονται στην τεχνική υπηρεσία με σκοπό τη διεξαγωγή πραγματικών δοκιμών σύμφωνα με τις απαιτήσεις που ορίζονται στο σημείο 4 και στον κανονισμό (ΕΕ) αριθ. 167/2013, τις κατ’ εξουσιοδότηση και εκτελεστικές πράξεις που εκδίδονται δυνάμει του εν λόγω κανονισμού, τον οικείο κανονισμό ΟΕΕ/ΗΕ ή κωδικό του ΟΟΣΑ.

5.5. Όταν διαπιστώνονται μη ικανοποιητικά αποτελέσματα κατά τη διάρκεια επιθεώρησης ή επανεξέτασης, η αρχή έγκρισης μεριμνά ώστε να λαμβάνονται όλα τα απαραίτητα μέτρα για την αποκατάσταση της συμμόρφωσης της παραγωγής το ταχύτερο δυνατό.

5.6. Αν ο κανονισμός (ΕΕ) αριθ. 167/2013 καθιστά υποχρεωτική τη συμμόρφωση με τους κανονισμούς OEE/HE ή επιτρέπει τη χρήση ολοκληρωμένων εκθέσεων δοκιμής που εκδίδονται με βάση τους τυποποιημένους κωδικούς του ΟΟΣΑ ως εναλλακτική επιλογή έναντι των απαιτήσεων που ορίζονται στις κατ’ εξουσιοδότηση πράξεις οι οποίες εκδίδονται δυνάμει του εν λόγω κανονισμού, ο κατασκευαστής έχει τη δυνατότητα να εφαρμόσει τις διατάξεις του παρόντος παραρτήματος ως εναλλακτική επιλογή έναντι των απαιτήσεων συμμόρφωσης της παραγωγής που ορίζονται στους οικείους κανονισμούς ΟΕΕ/ΗΕ ή στους κωδικούς του ΟΟΣΑ. Ωστόσο, εάν ισχύουν τα σημεία 4.5 ή 4.6, πρέπει να τηρηθούν όλες οι επιμέρους απαιτήσεις συμμόρφωσης της παραγωγής των κανονισμών ΟΕΕ/ΗΕ ή των κωδικών ΟΟΣΑ ώστε να ικανοποιηθεί πλήρως η αρχή έγκρισης έως ότου αποφασίσει ότι έχει αποκατασταθεί η συμμόρφωση της παραγωγής.









ΠΑΡΑΡΤΗΜΑ V

Απαιτήσεις σχετικά με την πρόσβαση σε πληροφορίες επισκευής και συντήρησης

ΚΑΤΑΛΟΓΟΣ ΠΡΟΣΑΡΤΗΜΑΤΩΝ







Αριθμός προσαρτήματος Τίτλος προσαρτήματος 1 Πρόσβαση στις πληροφορίες για το σύστημα OBD και την επισκευή και συντήρηση του οχήματος 2 Πληροφορίες για την ανάπτυξη κοινών διαγνωστικών εργαλείων

1. Ορισμός

Για τους σκοπούς του παρόντος παραρτήματος εφαρμόζεται οι ακόλουθος ορισμός: «πρόσβαση σε πληροφορίες για το σύστημα OBD και την επισκευή και συντήρηση του οχήματος»: η διαθεσιμότητα όλων των πληροφοριών για το σύστημα OBD, την επισκευή και συντήρηση που απαιτούνται για τον έλεγχο, τη διάγνωση, τη συντήρηση ή την επισκευή του οχήματος.

2. Συμμόρφωση με τις απαιτήσεις σχετικά με την πρόσβαση στις πληροφορίες για το σύστημα OBD και την επισκευή και συντήρηση του οχήματος στη διαδικασία έγκρισης τύπου

2.1. Ο κατασκευαστής διασφαλίζει τη συμμόρφωση με τις τεχνικές απαιτήσεις του παρόντος παραρτήματος σχετικά με την πρόσβαση στις πληροφορίες για το σύστημα OBD και την επισκευή και συντήρηση του οχήματος.

2.2. Οι αρχές έγκρισης χορηγούν έγκριση τύπου μόνο εφόσον έχουν λάβει από τον κατασκευαστή πιστοποιητικό πρόσβασης στις πληροφορίες για το σύστημα OBD και την επισκευή και συντήρηση του οχήματος.

2.3. Το πιστοποιητικό πρόσβασης στις πληροφορίες για το σύστημα OBD και την επισκευή και συντήρηση του οχήματος αποτελεί αποδεικτικό συμμόρφωσης με το κεφάλαιο XV του κανονισμού (ΕΕ) αριθ. 167/2013.

2.4. Το πιστοποιητικό πρόσβασης στις πληροφορίες για το σύστημα OBD και την επισκευή και συντήρηση του οχήματος συντάσσεται σύμφωνα με το πρότυπο που αναφέρεται στο άρθρο 53 παράγραφος 8 σημείο 3 του κανονισμού (ΕΕ) αριθ. 167/2013.

3. Τέλη πρόσβασης

Εκτός από την πρόσβαση βάσει χρόνου, όπως ορίζει το άρθρο 55 του κανονισμού (ΕΕ) αριθ. 167/2013, οι κατασκευαστές μπορούν να προσφέρουν πρόσβαση βάσει συναλλαγής, η οποία δεν βασίζεται στον χρόνο για τον οποίο εκχωρείται η πρόσβαση αλλά συνοδεύεται από συγκεκριμένα τέλη για κάθε συναλλαγή. Εάν ένας κατασκευαστής παρέχει και τα δύο συστήματα πρόσβασης, βάσει χρόνου και βάσει συναλλαγής, τα ανεξάρτητα συνεργεία επισκευής επιλέγουν το σύστημα που προτιμούν, είτε το σύστημα βάσει χρόνου είτε το σύστημα βάσει συναλλαγής.

4. Εξαρτήματα συντήρησης, διαγνωστικά εργαλεία και εξοπλισμός δοκιμής

4.1. Στο πλαίσιο του άρθρου 53 παράγραφος 6 του κανονισμού (ΕΕ) αριθ. 167/2013, ο κατασκευαστής θέτει τις ακόλουθες πληροφορίες στη διάθεση των ενδιαφερόμενων μερών επί τη βάσει μεμονωμένων ρυθμίσεων στις οποίες εφαρμόζεται η αρχή του άρθρου 55 του κανονισμού (ΕΕ) αριθ. 167/2013 και παρέχει στοιχεία επικοινωνίας στον ιστότοπό του:

4.1.1. πληροφορίες για την ανάπτυξη μηχανικών μερών αντικατάστασης καίριας σημασίας για την ορθή λειτουργία του συστήματος OBD·

4.1.2. πληροφορίες για την ανάπτυξη κοινών διαγνωστικών εργαλείων όπως παρατίθενται στο προσάρτημα 2.

4.2. Για τους σκοπούς του σημείου 4.1.1 η ανάπτυξη μηχανικών μερών αντικατάστασης δεν περιορίζεται από οποιοδήποτε από τα κάτωθι:

4.2.1. τη μη διαθεσιμότητα κατάλληλων πληροφοριών·

4.2.2. τις τεχνικές απαιτήσεις που αφορούν τις στρατηγικές για τους ενδείκτες δυσλειτουργίας εάν οι οριακές τιμές OBD παραβιάζονται ή εάν το σύστημα OBD δεν μπορεί να ανταποκριθεί στις βασικές απαιτήσεις παρακολούθησης για το OBD που προβλέπει ο παρών κανονισμός·

4.2.3. ειδικές τροποποιήσεις στον χειρισμό των πληροφοριών OBD ώστε να λειτουργεί ανεξάρτητα από τη λειτουργία του οχήματος, με υγρά ή αέρια καύσιμα·

4.2.4. την έγκριση τύπου των αεριοκίνητων οχημάτων που εμφανίζουν περιορισμένο αριθμό επουσιωδών ανεπαρκειών.

4.3. Για τους σκοπούς του σημείου 4.1.2, όταν οι κατασκευαστές χρησιμοποιούν διαγνωστικά εργαλεία και εργαλεία δοκιμών σύμφωνα με τα πρότυπα ISO 22900-2:2009 Modular Vehicle Communication Interface (MVCI) και ISO 22901-2:2011 Open Diagnostic Data Exchange (ODX) στα δίκτυα δικαιόχρησής τους, τα αρχεία ODX πρέπει να είναι προσβάσιμα για ανεξάρτητους φορείς μέσω του ιστοτόπου του κατασκευαστή.

▼M1

4.4. Το σημείο 4.1.2 εφαρμόζεται από 1.7.2021.

Ωστόσο, οι κατασκευαστές των οχημάτων κατηγορίας R και S που δεν χρησιμοποιούν διαγνωστικά εργαλεία ή φυσική ή ασύρματη επικοινωνία με τη (τις) μονάδα (-ες) ηλεκτρονικού ελέγχου του οχήματος με σκοπό τη διάγνωση ή τον επαναπρογραμματισμό των οχημάτων τους εξαιρούνται από τις υποχρεώσεις που καθορίζονται στο σημείο 4.1.2.

▼B

5. Έγκριση τύπου σε πολλαπλά στάδια

5.1. Στην περίπτωση έγκρισης τύπου σε πολλαπλά στάδια, όπως ορίζεται στο άρθρο 20 του κανονισμού (ΕΕ) αριθ. 167/2013, ο τελικός κατασκευαστής είναι υπεύθυνος για την παροχή πρόσβασης στις πληροφορίες για το σύστημα OBD και την επισκευή και συντήρηση του οχήματος όσον αφορά το (τα) οικείο(-α) κατασκευαστικό(-ά) στάδιο(-α) και τη σύνδεση με το (τα) προηγούμενο(-α) στάδιο(-α).

5.2. Επιπροσθέτως, ο τελικός κατασκευαστής παρέχει στον ιστότοπό του τις ακόλουθες πληροφορίες προς ανεξάρτητους φορείς:

5.2.1. διεύθυνση του ιστοτόπου του κατασκευαστή(-ών) που ήταν υπεύθυνος(-οι) για το (τα) προηγούμενο(-α) στάδιο(-α)·

5.2.2. όνομα και διεύθυνση όλων των κατασκευαστών που ήταν υπεύθυνοι για το (τα) προηγούμενο(-α) στάδιο(-α)·

5.2.3. αριθμός(-οί) έγκρισης τύπου του προηγούμενου σταδίου(-ων)·

5.2.4. τον αριθμό κινητήρα.

5.3. Οι κατασκευαστές που είναι υπεύθυνοι για ένα συγκεκριμένο στάδιο ή στάδια της έγκρισης τύπου είναι υπεύθυνοι για την παροχή πρόσβασης, μέσω του ιστοτόπου τους, στις πληροφορίες για το σύστημα OBD και την επισκευή και συντήρηση του οχήματος σχετικά με το στάδιο ή τα στάδια της έγκρισης τύπου για τα οποία είναι υπεύθυνοι, καθώς και με τον σύνδεσμο με το προηγούμενο στάδιο ή τα προηγούμενα στάδια.

5.4. Ο κατασκευαστής που είναι υπεύθυνος για ένα συγκεκριμένο στάδιο ή για συγκεκριμένα στάδια της έγκρισης τύπου παρέχει τις εξής πληροφορίες στον κατασκευαστή που είναι υπεύθυνος για το επόμενο στάδιο:

5.4.1. το πιστοποιητικό συμμόρφωσης σχετικά με το στάδιο ή τα στάδια για τα οποία είναι υπεύθυνος·

5.4.2. το πιστοποιητικό πρόσβασης στις πληροφορίες για το σύστημα OBD και την επισκευή και συντήρηση του οχήματος, συμπεριλαμβανομένων των παραρτημάτων του·

5.4.3. τον αριθμό έγκρισης τύπου που αντιστοιχεί στο στάδιο ή στα στάδια για τα οποία είναι υπεύθυνος·

5.4.4. τα έγγραφα που αναφέρονται στα σημεία 5.4.1, 5.4.2 και 5.4.3, όπως αυτά παρέχονται από τον κατασκευαστή ή τους κατασκευαστές που εμπλέκονται στο προηγούμενο στάδιο ή στα προηγούμενα στάδια.

5.5. Κάθε κατασκευαστής εξουσιοδοτεί τον κατασκευαστή που είναι υπεύθυνος για το επόμενο στάδιο να διαβιβάσει τα έγγραφα στους κατασκευαστές που είναι υπεύθυνοι για τα επόμενα στάδια και για το τελικό στάδιο.

5.6. Επιπροσθέτως, βάσει σύμβασης, ο κατασκευαστής που είναι υπεύθυνος για ένα συγκεκριμένο στάδιο ή για στάδια της έγκρισης τύπου οφείλει:

5.6.1. να παράσχει στον κατασκευαστή που είναι υπεύθυνος για το επόμενο στάδιο, πρόσβαση στις πληροφορίες για το σύστημα OBD και την επισκευή και τη συντήρηση και σε πληροφορίες διεπαφής που αντιστοιχούν στο (στα) συγκεκριμένο(-α) στάδιο(-α) για το (τα) οποίο(-α) είναι υπεύθυνος·

5.6.2. να παράσχει, κατόπιν αιτήματος του κατασκευαστή που είναι υπεύθυνος για μετέπειτα στάδιο της έγκρισης τύπου, πρόσβαση στις πληροφορίες για το σύστημα OBD και την επισκευή και τη συντήρηση του οχήματος και σε πληροφορίες διεπαφής που αντιστοιχούν στο (στα) συγκεκριμένο(-α) στάδιο(-α) για το (τα) οποίο(-α) είναι υπεύθυνος.

5.7. Ένας κατασκευαστής, συμπεριλαμβανομένου του τελικού κατασκευαστή, έχει τη δυνατότητα να χρεώσει τέλη σύμφωνα με το άρθρο 55 του κανονισμού (ΕΕ) αριθ. 167/2013 μόνο για το (τα) συγκεκριμένο(-α) στάδιο(-α) για το (τα) οποίο(-α) είναι υπεύθυνος.

5.8. Ένας κατασκευαστής, συμπεριλαμβανομένου του τελικού κατασκευαστή, δεν χρεώνει τέλη για την παροχή πληροφοριών σχετικά με τη διεύθυνση ιστοτόπου ή τα στοιχεία επικοινωνίας οποιουδήποτε άλλου κατασκευαστή.

6. Κατασκευαστές μικρού όγκου

6.1. Οι κατασκευαστές παρέχουν πρόσβαση στις πληροφορίες επισκευής και συντήρησης κατά τρόπο ώστε αυτές να είναι εύκολα και γρήγορα προσβάσιμες, χωρίς διαφοροποίηση σε σύγκριση με τις διατάξεις που δίνονται ή την πρόσβαση που παρέχεται στους εξουσιοδοτημένους πωλητές και συνεργεία επισκευής σύμφωνα με το άρθρο 53 παράγραφος 13 του κανονισμού (ΕΕ) 167/2013, αν η παγκόσμια ετήσια παραγωγή ενός τύπου οχήματος που καλύπτεται από τον παρόντα κανονισμό είναι μικρότερη από:

α) για την κατηγορία T: 200 οχήματα·

β) για την κατηγορία C: 80 οχήματα·

γ) για την κατηγορία R: 400 οχήματα·

δ) για την κατηγορία S: 200 οχήματα.

Για έναν τύπο συστήματος, μηχανικού μέρους ή χωριστής τεχνικής μονάδας που καλύπτεται από τον προαναφερθέντα κανονισμό, ο συναφής αριθμός κατά την έννοια της παρούσας διάταξης είναι 250 μονάδες.

▼M1

6.2. Τα οχήματα, συστήματα, μηχανικά μέρη και χωριστές τεχνικές μονάδες που καλύπτονται από το σημείο 6.1 παρατίθενται στον ιστότοπο με τις πληροφορίες επισκευής και συντήρησης του κατασκευαστή.

▼B

6.3. Η αρχή έγκρισης ενημερώνει την Επιτροπή σχετικά με όλες τις εγκρίσεις τύπου που χορηγούνται σε κατασκευαστές μικρού όγκου.

7. Συμμόρφωση προς τις υποχρεώσεις σχετικά με την πρόσβαση στις πληροφορίες για το σύστημα OBD και την επισκευή και συντήρηση του οχήματος

7.1. Μια αρχή έγκρισης μπορεί, ανά πάσα στιγμή, με δική της πρωτοβουλία ή με βάση συγκεκριμένη καταγγελία ή αξιολόγηση τεχνικής υπηρεσίας, να ελέγξει τη συμμόρφωση ενός κατασκευαστή με τις υποχρεώσεις του σύμφωνα με τις διατάξεις του κανονισμού (ΕΕ) αριθ. 167/2013, του παρόντος κανονισμού και των όρων του πιστοποιητικού πρόσβασης στις πληροφορίες για το σύστημα OBD και την επισκευή και συντήρηση του οχήματος.

7.2. Όταν μια αρχή έγκρισης αποφαίνεται ότι ένας κατασκευαστής δεν έχει συμμορφωθεί με τις υποχρεώσεις του σχετικά με την πρόσβαση στις πληροφορίες για το σύστημα OBD και την επισκευή και συντήρηση του οχήματος, η αρχή έγκρισης που έχει χορηγήσει τη σχετική έγκριση τύπου λαμβάνει όλα τα απαραίτητα μέτρα για την επανόρθωση της κατάστασης.

7.3. Τέτοια μέτρα μπορούν να περιλαμβάνουν αφαίρεση ή αναστολή της έγκρισης τύπου, πρόστιμα ή άλλα μέτρα που εγκρίνονται σύμφωνα με τον κανονισμό (ΕΕ) αριθ. 167/2013.

7.4. Αν ένας ανεξάρτητος φορέας ή μια επαγγελματική ένωση που εκπροσωπεί ανεξάρτητους φορείς υποβάλλει καταγγελία στην αρχή έγκρισης, η αρχή διενεργεί έλεγχο για να επαληθεύσει τη συμμόρφωση του κατασκευαστή με τις υποχρεώσεις παροχής πρόσβασης σε πληροφορίες για το σύστημα OBD και την επισκευή και συντήρηση του οχήματος.

7.5. Κατά τη διεξαγωγή του ελέγχου, η αρχή έγκρισης μπορεί να ζητήσει από τεχνική υπηρεσία ή οποιονδήποτε άλλον ανεξάρτητο εμπειρογνώμονα να προβεί σε αξιολόγηση ώστε να εξακριβώσει εάν πληρούνται οι υποχρεώσεις αυτές.

7.6. Αν οι πληροφορίες για το σύστημα OBD του οχήματος και την επισκευή και συντήρηση του οχήματος δεν είναι διαθέσιμες κατά την υποβολή της αίτησης για έγκριση τύπου, ο κατασκευαστής τις παρέχει εντός έξι μηνών από την ημερομηνία της έγκρισης τύπου.

7.7. Όταν το όχημα διατίθεται στην αγορά πάνω από έξι μήνες μετά την έγκριση τύπου, οι πληροφορίες παρέχονται την ημερομηνία κατά την οποία το όχημα διατίθεται στην αγορά.

7.8. Η αρχή έγκρισης μπορεί να εικάσει, με βάση ένα ολοκληρωμένο πιστοποιητικό πρόσβασης στις πληροφορίες για το σύστημα OBD και την επισκευή και συντήρηση του οχήματος, ότι ο κατασκευαστής έχει θέσει σε εφαρμογή ικανοποιητικές ρυθμίσεις και διαδικασίες αναφορικά με την πρόσβαση στις πληροφορίες για το σύστημα OBD και την επισκευή και συντήρηση του οχήματος, με την προϋπόθεση ότι δεν έχει υποβληθεί καταγγελία και ότι ο κατασκευαστής παρέχει το πιστοποιητικό εντός των χρονικών διαστημάτων που αναφέρονται στο σημείο 7.7.

7.9. Εάν το πιστοποιητικό συμμόρφωσης δεν παρασχεθεί εντός της εν λόγω περιόδου, η αρχή έγκρισης λαμβάνει κατάλληλα μέτρα για να διασφαλίσει τη συμμόρφωση.

8. Απαιτήσεις σε σχέση με τις πληροφορίες για τη χορήγηση σε ανεξάρτητους φορείς δικαιώματος πρόσβασης σε μη ασφαλή τμήματα του οχήματος

8.1. Όσον αφορά την πρόσβαση σε οποιεσδήποτε πληροφορίες για το σύστημα OBD και την επισκευή και συντήρηση του οχήματος πέρα από εκείνες που αφορούν ασφαλή τμήματα του οχήματος, οι απαιτήσεις εγγραφής για χρήση του ιστοτόπου του κατασκευαστή από έναν ανεξάρτητο φορέα αφορούν μόνο τις πληροφορίες εκείνες που είναι απαραίτητες ώστε να επιβεβαιώνεται ο τρόπος πληρωμής για την παροχή των πληροφοριών.

9. Απαιτήσεις σε σχέση με τις πληροφορίες για τη χορήγηση σε ανεξάρτητους φορείς δικαιώματος πρόσβασης σε ασφαλή τμήματα του οχήματος

9.1. Όσον αφορά την πρόσβαση σε οποιεσδήποτε πληροφορίες για το σύστημα OBD και την επισκευή και συντήρηση του οχήματος που αφορούν ασφαλή τμήματα του οχήματος, ο ανεξάρτητος φορέας λαμβάνει έγκριση και άδεια για τον συγκεκριμένο σκοπό, βάσει εγγράφων που καταδεικνύουν ότι ασκεί νόμιμη επιχειρηματική δραστηριότητα και ότι δεν έχει καταδικαστεί για συναφές ποινικό αδίκημα.

9.2. Στους ανεξάρτητους φορείς εκχωρείται πρόσβαση σε χαρακτηριστικά ασφαλείας του οχήματος τα οποία χρησιμοποιούνται από εξουσιοδοτημένους πωλητές και συνεργεία επισκευής με τη χρήση τεχνολογίας προστασίας της ανταλλαγής δεδομένων για διασφάλιση της εμπιστευτικότητας και ακεραιότητας και για προστασία από αναπαραγωγή.

9.3. Το Φόρουμ για την πρόσβαση σε πληροφορίες για οχήματα, το οποίο θεσπίζεται με το άρθρο 56 του κανονισμού (ΕΕ) αριθ. 167/2013 προσδιορίζει τις πιο ενημερωμένες παραμέτρους για την κάλυψη αυτών των απαιτήσεων.

9.4. Για πληροφορίες σχετικά με την πρόσβαση σε ασφαλή τμήματα του οχήματος, ο ανεξάρτητος φορέας προσκομίζει πιστοποιητικό σύμφωνα με το πρότυπο ISO 20828:2006 για αναγνώριση του ιδίου και του οργανισμού στον οποίο ανήκει. Ο κατασκευαστής ανταποκρίνεται με το δικό του πιστοποιητικό σύμφωνα με το πρότυπο ISO 20828:2006 ώστε να επιβεβαιώσει προς τον ανεξάρτητο φορέα ότι αποκτά πρόσβαση σε μια νόμιμη τοποθεσία του εν λόγω κατασκευαστή. Και οι δύο πλευρές τηρούν μητρώο για αυτές τις πράξεις, υποδεικνύοντας τα οχήματα και τις τροποποιήσεις που υφίστανται βάσει της παρούσας διάταξης.









Προσάρτημα 1

Πρόσβαση στις πληροφορίες για το σύστημα OBD και την επισκευή και συντήρηση του οχήματος

1. Εισαγωγή

1.1. Το παρόν προσάρτημα ορίζει τις τεχνικές απαιτήσεις όσον αφορά τη δυνατότητα πρόσβασης στις πληροφορίες για το σύστημα OBD και την επισκευή και συντήρηση του οχήματος.

2. Απαιτήσεις

2.1. Ο κατασκευαστής παρέχει πληροφορίες για την επισκευή και συντήρηση του οχήματος χρησιμοποιώντας μόνο ανοικτά μορφότυπα κειμένου και γραφικών ή μορφότυπα για τα οποία είναι εφικτή η προβολή και εκτύπωση χρησιμοποιώντας μόνο τυποποιημένες προσθήκες (plug-in) λογισμικού που είναι ελεύθερα διαθέσιμες, εύκολες στην εγκατάσταση και μπορούν να εκτελεστούν σε υπολογιστές που βασίζονται στα συνήθη λειτουργικά συστήματα.

2.1.1. Οι πληροφορίες για το σύστημα OBD και τη λειτουργία και συντήρηση του οχήματος που είναι διαθέσιμες μέσω ιστοτόπων πρέπει να πληρούν το κοινό πρότυπο που προβλέπεται στο άρθρο 53 παράγραφος 2 του κανονισμού (ΕΕ) αριθ. 167/2013.

2.1.2. Όπου είναι εφικτό, οι λέξεις-κλειδιά στα μεταδεδομένα συμμορφώνονται με το πρότυπο ISO 15031-2:2010. Οι πληροφορίες αυτές είναι πάντα διαθέσιμες, εκτός από τις περιπτώσεις κατά τις οποίες απαιτείται συντήρηση του ιστοτόπου.

2.1.3. Όσοι ζητούν άδεια ανατύπωσης ή αναδημοσίευσης των πληροφοριών πρέπει να έρχονται σε άμεση επικοινωνία με τον οικείο κατασκευαστή.

2.1.4. Διατίθενται επίσης πληροφορίες για εκπαιδευτικούς σκοπούς, αλλά μπορούν να παρουσιάζονται με άλλα μέσα, διαφορετικά από τους ιστότοπους.

2.2. Οι πληροφορίες για όλα τα μέρη του οχήματος με τα οποία είναι εξοπλισμένο από τον κατασκευαστή το όχημα, όπως ταυτοποιείται με το μοντέλο και τον αύξοντα αριθμό ή με τον αναγνωριστικό αριθμό του οχήματος (VIN) και κάθε πρόσθετο κριτήριο όπως το μεταξόνιο, η ισχύς του κινητήρα, η διαρρύθμιση του εσωτερικού χώρου ή οι επιλογές, και τα οποία μπορούν να αντικατασταθούν με ανταλλακτικά που διαθέτει ο κατασκευαστής του οχήματος στους εξουσιοδοτημένους επισκευαστές ή αντιπροσώπους ή σε τρίτους μέσω αναφοράς του αριθμού του εξαρτήματος του αρχικού εξοπλισμού, είναι διαθέσιμες σε βάση δεδομένων στην οποία έχουν εύκολη πρόσβαση οι ανεξάρτητοι φορείς.

2.3. Αυτή η βάση δεδομένων ή το εναλλακτικό προσβάσιμο μορφότυπο περιλαμβάνει τον αριθμό ταυτοποίησης οχήματος (VIN), αριθμούς εξαρτημάτων αρχικού εξοπλισμού, ονομασίες εξαρτημάτων αρχικού εξοπλισμού, παραμέτρους ισχύος (ημερομηνίες έναρξης και λήξης ισχύος), παραμέτρους τοποθέτησης και, όπου χρειάζεται, χαρακτηριστικά κατασκευής.

2.4. Οι πληροφορίες που περιέχονται στη βάση δεδομένων ή που διατίθενται σε άλλο προσβάσιμο μορφότυπο ενημερώνονται τακτικά. Ειδικότερα, οι επικαιροποιήσεις περιλαμβάνουν όλες τις τροποποιήσεις στα μεμονωμένα οχήματα μετά την παραγωγή τους εφόσον αυτές οι πληροφορίες γνωστοποιούνται στους εξουσιοδοτημένους αντιπροσώπους.

▼M1

2.5. Ο επαναπρογραμματισμός και η διάγνωση των μονάδων ελέγχου με σκοπό την εκ νέου βαθμονόμηση μετά από επισκευή ή φόρτωση λογισμικού σε μονάδα ηλεκτρονικού ελέγχου αντικατάστασης ή την αλλαγή κωδικών ή την επαναφορά στην αρχική κατάσταση των ανταλλακτικών ή μηχανικών μερών, πρέπει να καθιστούν δυνατή τη χρήση μη ιδιόκτητου υλισμικού.

2.5.1. Ο επαναπρογραμματισμός και η διάγνωση (διεπαφή επικοινωνίας συστήματος επικοινωνίας οχήματος (VCI) με προσωπικό υπολογιστή) πραγματοποιούνται σύμφωνα με τα πρότυπα ISO 22900-2, SAE J2534 ή TMC RP1210 από τις 1.7.2021·

Ωστόσο, η πρώτη παράγραφος εφαρμόζεται από 1.7.2023 για τους εξής κατασκευαστές:

α) για τους κατασκευαστές οχημάτων κατηγορίας R και S,

β) για τους κατασκευαστές οχημάτων κατηγορίας T και C, η παραγωγή των οποίων δεν υπερβαίνει τα ανώτατα όρια που προβλέπονται στο σημείο 6.1 του παρόντος παραρτήματος·

γ) για τους κατασκευαστές συστημάτων, μηχανικών μερών ή χωριστών τεχνικών μονάδων, η παραγωγή των οποίων δεν υπερβαίνει τα ανώτατα όρια που προβλέπονται στο σημείο 6.1 του παρόντος παραρτήματος.

2.5.2. Δύναται να χρησιμοποιηθεί επίσης δίκτυο Ethernet, σειριακό καλώδιο ή διεπαφή τοπικού δικτύου (LAN) και εναλλακτικά μέσα, όπως οπτικός δίσκος (CD), ψηφιακός βιντεοδίσκος (DVD) ή συσκευή μνήμης στερεάς κατάστασης, υπό την προϋπόθεση ότι δεν απαιτείται ιδιόκτητο λογισμικό (π.χ. οδηγοί ή plug-in) και υλισμικό επικοινωνίας. Για να πιστοποιηθεί η συμβατότητα της ειδικής αίτησης του κατασκευαστή και των διεπαφών στο σύστημα επικοινωνίας του οχήματος (VCI), που πληρούν το πρότυπο ISO 22900-2, SAE J2534 ή TMC RP1210, ο κατασκευαστής προτείνει είτε την πιστοποίηση των VCI που αναπτύχθηκαν με ανεξάρτητο τρόπο είτε τις πληροφορίες και τον δανεισμό τυχόν ειδικού υλισμικού, που χρειάζεται ο κατασκευαστής VCI για να πραγματοποιήσει ο ίδιος αυτήν την πιστοποίηση. Οι όροι που προβλέπονται στο άρθρο 55 του κανονισμού (ΕΕ) αριθ. 167/2013 εφαρμόζονται στα τέλη αυτής της πιστοποίησης ή των πληροφοριών και του υλισμικού.

2.5.3. Η συνύπαρξη λογισμικού των κατασκευαστών οχημάτων διασφαλίζεται από τις 1.7.2021·

Ωστόσο, η πρώτη παράγραφος εφαρμόζεται από 1.7.2023 για τους εξής κατασκευαστές:

α) για τους κατασκευαστές οχημάτων κατηγορίας R και S,

β) για τους κατασκευαστές οχημάτων κατηγορίας T και C, η παραγωγή των οποίων δεν υπερβαίνει τα ανώτατα όρια που προβλέπονται στο σημείο 6.1 του παρόντος παραρτήματος·

γ) για τους κατασκευαστές συστημάτων, μηχανικών μερών ή χωριστών τεχνικών μονάδων, η παραγωγή των οποίων δεν υπερβαίνει τα ανώτατα όρια που προβλέπονται στο σημείο 6.1 του παρόντος παραρτήματος.

2.5.4. Για να διασφαλιστεί η επικοινωνία μεταξύ του οχήματος και των διαγνωστικών εργαλείων, ισχύουν τα εξής πρότυπα για τους φυσικούς διαγνωστικούς συνδέσμους μεταξύ της διεπαφής VCI και του οχήματος: SAE J1939-13, ISO 11783-2, ISO 15031-3 και ISO 13400-4.

▼B

2.5.5. Όταν ένας κατασκευαστής συνιστά τον συνδυασμό ενός τύπου ελκυστήρα με τύπο οχήματος κατηγορίας R ή S ή αντίστροφα, παρέχει στους ανεξάρτητους φορείς τις πληροφορίες για το σύστημα OBD και την επισκευή και τη συντήρηση του οχήματος σε σχέση με τη διασυνδεσιμότητα και των δύο οχημάτων. Οι πληροφορίες αυτές μπορούν επίσης να παρέχονται σε συγκεκριμένο ιστότοπο που δημιουργείται από κοινού από πολλούς κατασκευαστές ή από κοινοπραξία κατασκευαστών εάν ο συγκεκριμένος ιστότοπος συμμορφώνεται με τις διατάξεις του παρόντος κανονισμού, όπως επισημαίνεται στην αιτιολογική σκέψη 23 του κανονισμού (ΕΕ) αριθ. 167/2013.

2.6. Οι ιστότοποι του κατασκευαστή που φιλοξενούν πληροφορίες επισκευής δηλώνουν τους αριθμούς έγκρισης τύπου κατά μοντέλο.

2.7. Οι κατασκευαστές επιβάλλουν εύλογα και αναλογικά τέλη για την ωριαία, ημερήσια, μηνιαία ή ετήσια πρόσβαση και, κατά περίπτωση, για την πρόσβαση ανά συναλλαγή στους ιστοτόπους που φιλοξενούν τις πληροφορίες για την επισκευή και συντήρηση.









Προσάρτημα 2

Πληροφορίες για την ανάπτυξη κοινών διαγνωστικών εργαλείων

1. Πληροφορίες που απαιτούνται για την κατασκευή διαγνωστικών εργαλείων

Προκειμένου να διευκολύνεται η παροχή κοινών διαγνωστικών εργαλείων για επισκευαστές που αναλαμβάνουν πολλές μάρκες, οι κατασκευαστές οχημάτων καθιστούν διαθέσιμες τις πληροφορίες που αναφέρονται στα σημεία 1.1, 1.2 και 1.3 μέσω των ιστοτόπων τους που αφορούν πληροφορίες επισκευής. Οι πληροφορίες αυτές πρέπει να περιλαμβάνουν όλες τις λειτουργίες των διαγνωστικών εργαλείων και όλους τους συνδέσμους προς πληροφορίες επισκευής και οδηγίες για την επίλυση προβλημάτων. Η πρόσβαση στις πληροφορίες αυτές μπορεί να προϋποθέτει την καταβολή εύλογου τέλους.

1.1. Πληροφορίες πρωτοκόλλου επικοινωνίας

Οι παρακάτω πληροφορίες πρέπει να παρέχονται σε αντιστοιχία προς κάθε μάρκα, μοντέλο και παραλλαγή ή άλλο τρόπο προσδιορισμού των παραμέτρων του οχήματος όπως ο αριθμός αναγνώρισης οχήματος (VIN) ή αναγνωριστικά του οχήματος και των συστημάτων του:

α) οποιοδήποτε συμπληρωματικό σύστημα πληροφοριών πρωτοκόλλου που είναι απαραίτητο για τη συμπλήρωση των διαγνωστικών εργαλείων, επιπλέον των προτύπων που ορίζονται στο σημείο 4.7.3 του παραρτήματος 9Β του κανονισμού ΟΕΕ/ΗΕ αριθ. 49 και συμπεριλαμβανομένων τυχόν πρόσθετων πληροφοριών πρωτοκόλλου για το υλικό ή το λογισμικό, της αναγνώρισης παραμέτρων, των λειτουργιών μεταφοράς, των απαιτήσεων «keep alive» ή των συνθηκών σφάλματος·

β) αναλυτικές πληροφορίες σχετικά με τη λήψη και την ερμηνεία όλων των κωδικών βλάβης που δεν συμφωνούν με τα πρότυπα που ορίζονται στο σημείο 4.7.3 του παραρτήματος 9Β του κανονισμού ΟΕΕ/ΗΕ αριθ. 49·

γ) παράθεση όλων των παραμέτρων δεδομένων που διατίθενται σε πραγματικό χρόνο, συμπεριλαμβανομένης της κλιμακοποίησης και των πληροφοριών πρόσβασης·

δ) παράθεση όλων των διαθέσιμων λειτουργικών δοκιμών, συμπεριλαμβανομένης της ενεργοποίησης ή του ελέγχου διατάξεων και των μέσων πραγματοποίησής τους·

ε) αναλυτικές πληροφορίες σχετικά με τη λήψη κάθε είδους πληροφορίας για τα μηχανικά μέρη και την κατάσταση του οχήματος, χρονοσήμαντρα, διαγνωστικοί κωδικοί βλάβης σε εκκρεμότητα και ακινητοποιημένα πλαίσια·

στ) επαναρρύθμιση των προσαρμοζόμενων παραμέτρων μάθησης, της κωδικοποίησης παραλλαγών και της διάταξης των μηχανικών μερών αντικατάστασης, καθώς και προτιμήσεις πελατών·

ζ) αναγνώριση της μονάδας ηλεκτρονικού ελέγχου και κωδικοποίηση παραλλαγών·

η) αναλυτικές πληροφορίες για την επαναρρύθμιση των φωτεινών ενδείξεων λειτουργίας·

θ) θέση του διαγνωστικού συνδέσμου και λεπτομέρειες συνδέσμου·

ι) κωδικός αριθμός κινητήρα.

1.2. Δοκιμή και διάγνωση των μηχανικών μερών που παρακολουθούνται από το σύστημα OBD

Απαιτούνται οι ακόλουθες πληροφορίες:

α) περιγραφή των δοκιμών για την επιβεβαίωση της λειτουργικότητας, στο μηχανικό μέρος ή στον συνολικό μηχανισμό του·

β) διαδικασία δοκιμής, συμπεριλαμβανομένων των παραμέτρων δοκιμής και πληροφοριών περί μηχανικών μερών·

γ) λεπτομέρειες σύνδεσης, συμπεριλαμβανομένης της μέγιστης και ελάχιστης ισχύος εισόδου και εξόδου και των τιμών οδήγησης και φόρτισης·

δ) τιμές που αναμένονται υπό ορισμένες συνθήκες οδήγησης, συμπεριλαμβανομένης της βραδυπορίας·

ε) ηλεκτρικές τιμές για το μηχανικό μέρος στη στατική και δυναμική του κατάστασή·

στ) τιμές λειτουργίας υπό αστοχία για κάθε ένα από τα παραπάνω ενδεχόμενα·

ζ) διαγνωστικές ακολουθίες της λειτουργίας υπό αστοχία, συμπεριλαμβανομένης της δενδροειδούς αναπαράστασης των σφαλμάτων και της καθοδηγούμενης απάλειψης μέσω διαγνωστικών·

1.3. Δεδομένα που απαιτούνται για την εκτέλεση της επισκευής

Απαιτούνται οι ακόλουθες πληροφορίες:

α) αρχικοποίηση της μονάδας ηλεκτρονικού ελέγχου και των μηχανικών μερών (σε περίπτωση τοποθέτησης ανταλλακτικών)·

β) αρχικοποίηση νέων ή ανταλλακτικών μονάδων ηλεκτρονικού ελέγχου, κατά περίπτωση, μέσω τεχνικών (επανα-)προγραμματισμού.









ΠΑΡΑΡΤΗΜΑ VI

Απαιτήσεις που ισχύουν για τις δομές προστασίας κατά των κινδύνων ανατροπής (δυναμικές δοκιμές)

A. ΓΕΝΙΚΗ ΔΙΑΤΑΞΗ

1. Οι απαιτήσεις της Ένωσης που ισχύουν για τις δομές προστασίας κατά των κινδύνων ανατροπής (δυναμικές δοκιμές) ορίζονται στο σημείο Β.

B. ΑΠΑΙΤΗΣΕΙΣ ΠΟΥ ΙΣΧΥΟΥΝ ΓΙΑ ΤΙΣ ΔΟΜΕΣ ΠΡΟΣΤΑΣΙΑΣ ΚΑΤΑ ΤΩΝ ΚΙΝΔΥΝΩΝ ΑΝΑΤΡΟΠΗΣ (ΔΥΝΑΜΙΚΕΣ ΔΟΚΙΜΕΣ) ( 1 )

1. Ορισμοί

1.1. [Δεν ισχύει]

1.2. Δομή προστασίας κατά των κινδύνων ανατροπής (ROPS) Ως δομή προστασίας κατά των κινδύνων ανατροπής (προστατευτικός θάλαμος ή πλαίσιο), εφεξής καλούμενη «δομή προστασίας», νοείται η δομή που στερεώνεται στον ελκυστήρα με βασικό σκοπό την αποφυγή ή τον περιορισμό των κινδύνων για τον οδηγό λόγω ανατροπής του ελκυστήρα στη διάρκεια φυσιολογικής λειτουργίας. Η δομή προστασίας κατά των κινδύνων ανατροπής χαρακτηρίζεται από την εξασφάλιση ενός χώρου ως ζώνης απελευθέρωσης αρκετά μεγάλου για να προστατεύει τον οδηγό όταν κάθεται είτε εντός του ωφέλιμου χώρου της δομής είτε εντός ενός χώρου που περιβάλλεται από διαδοχικές ευθείες γραμμές οι οποίες εκτείνονται από τις εξωτερικές άκρες της δομής έως οποιοδήποτε σημείο του ελκυστήρα μπορεί να έρθει σε επαφή με επίπεδο του εδάφους στηρίζοντας τον ελκυστήρα στη θέση αυτή σε περίπτωση ανατροπής.

1.3. Μετατρόχιο 1.3.1. Αρχικός ορισμός: διάμεσο επίπεδο του τροχού Το διάμεσο επίπεδο του τροχού απέχει κατά ίσες αποστάσεις από τα δύο επίπεδα τα οποία περιλαμβάνουν την περίμετρο των σώτρων από τα εξωτερικά τους άκρα. 1.3.2. Ορισμός του μετατροχίου Το κατακόρυφο επίπεδο που διέρχεται από τον άξονα του τροχού και τέμνει το διάμεσο επίπεδο κατά μήκος μιας ευθείας η οποία σε ένα σημείο εφάπτεται στην επιφάνεια στήριξης. Εάν Α και Β είναι τα δύο σημεία τα οποία οριοθετούν τους τροχούς στον ίδιο άξονα τροχών του ελκυστήρα, τότε το πλάτος μετατροχίου είναι η απόσταση μεταξύ των σημείων Α και Β. Το μετατρόχιο μπορεί ως εκ τούτου να προσδιοριστεί και για τους εμπρόσθιους και για τους οπίσθιους τροχούς. Σε περίπτωση διπλών τροχών, το μετατρόχιο είναι η απόσταση μεταξύ δύο επιπέδων, καθένα από τα οποία είναι το διάμεσο επίπεδο κάθε ζεύγους τροχών. Όσον αφορά τους ερπυστριοφόρους ελκυστήρες, το μετατρόχιο είναι η απόσταση που χωρίζει τα διάμεσα επίπεδα των ερπυστριών. 1.3.3. Επιπρόσθετος ορισμός: διάμεσο επίπεδο του ελκυστήρα Υπολογίζοντας τις ακραίες θέσεις των σημείων Α και Β για τον οπίσθιο άξονα του ελκυστήρα, βρίσκεται η μέγιστη δυνατή τιμή για το μετατρόχιο. Το κατακόρυφο επίπεδο κάθετο προς το μέσο της γραμμής ΑΒ είναι το διάμεσο επίπεδο του ελκυστήρα.

1.4. Μεταξόνιο Η απόσταση μεταξύ των κατακόρυφων επιπέδων τα οποία διέρχονται μέσω των δύο γραμμών ΑΒ που περιγράφονται ανωτέρω, ένα για τους μπροστινούς τροχούς και ένα για τους οπίσθιους τροχούς.

1.5. Καθορισμός του ενδεικτικού σημείου του καθίσματος· θέση του καθίσματος και ρύθμιση για δοκιμή 1.5.1. Ενδεικτικό σημείο του καθίσματος (SIP) ( 2 ) Το ενδεικτικό σημείο του καθίσματος καθορίζεται σύμφωνα με το ISO 5353:1995. 1.5.2. Θέση του καθίσματος και ρύθμιση για δοκιμή 1.5.2.1. Εάν το ερεισίνωτο και το οριζόντιο τμήμα του καθίσματος είναι ρυθμιζόμενα, πρέπει να ρυθμίζονται με τρόπο ώστε το ενδεικτικό σημείο του καθίσματος να βρίσκεται στην πλέον οπίσθια θέση του· 1.5.2.2. Εάν το κάθισμα είναι εφοδιασμένο με σύστημα ανάρτησης, η ανάρτηση σταθεροποιείται στη μέση θέση, εκτός εάν αυτό αντιβαίνει ρητά στις οδηγίες του κατασκευαστή του καθίσματος· 1.5.2.3. Αν η θέση του καθίσματος είναι ρυθμιζόμενη κατά μήκος και καθ' ύψος μόνο, ο διαμήκης άξονας που διέρχεται από το ενδεικτικό σημείο του καθίσματος είναι παράλληλος προς το διάμηκες κατακόρυφο επίπεδο του ελκυστήρα που διέρχεται από το κέντρο του πηδαλίου, με επιτρεπόμενη πλευρική απόκλιση 100 mm.

1.6. Ζώνη απελευθέρωσης 1.6.1. Επίπεδο αναφοράς Η ζώνη απελευθέρωσης απεικονίζεται στα σχήματα 3.8 έως 3.10 και στον πίνακα 3.3. Η ζώνη προσδιορίζεται σε σχέση με το επίπεδο αναφοράς και το ενδεικτικό σημείο του καθίσματος (SIP). Το επίπεδο αναφοράς είναι ένα κάθετο επίπεδο το οποίο είναι συνήθως διάμηκες προς τον ελκυστήρα και διέρχεται μέσω του ενδεικτικού σημείου του καθίσματος και του κέντρου του πηδαλίου. Συνήθως, το επίπεδο αναφοράς συμπίπτει με το διάμηκες διάμεσο επίπεδο του ελκυστήρα. Αυτό το επίπεδο αναφοράς θεωρείται ότι κινείται οριζοντίως μαζί με το κάθισμα και το πηδάλιο κατά τη φόρτιση, αλλά παραμένει κάθετο στον ελκυστήρα ή στη βάση της δομής προστασίας σε περίπτωση ανατροπής. Η ζώνη απελευθέρωσης προσδιορίζεται με βάση τα σημεία 1.6.2 και 1.6.3. 1.6.2. Καθορισμός της ζώνης απελευθέρωσης για ελκυστήρες με μη περιστρεφόμενο κάθισμα Η ζώνη απελευθέρωσης για ελκυστήρες με μη περιστρεφόμενο κάθισμα προσδιορίζεται στα σημεία 1.6.2.1 έως 1.6.2.10 κατωτέρω και περιβάλλεται από τα ακόλουθα επίπεδα, με τον ελκυστήρα να βρίσκεται σε οριζόντια επιφάνεια, το κάθισμα, εφόσον είναι ρυθμιζόμενο να ρυθμίζεται στην πλέον οπίσθια θέση (2) , και το πηδάλιο, εφόσον είναι ρυθμιζόμενο, να ρυθμίζεται στη μεσαία θέση για καθήμενο οδηγό: 1.6.2.1. ένα οριζόντιο επίπεδο A1 B1 B2 A2, (810 + av) mm πάνω από το ενδεικτικό σημείο του καθίσματος (SIP) με τη γραμμή B1B2 σε απόσταση (ah – 10) mm από το σημείο αναφοράς του καθίσματος (SIP)· 1.6.2.2. ένα κεκλιμένο επίπεδο G1 G2 I2 I1, κάθετο προς το επίπεδο αναφοράς, το οποίο περιλαμβάνει ένα σημείο σε απόσταση 150 mm πίσω από τη γραμμή B1B2 και το πλέον όπισθεν σημείο του ερεισίνωτου του καθίσματος· 1.6.2.3. μια κυλινδρική επιφάνεια A1 A2 I2 I1 κάθετη στο επίπεδο αναφοράς, με ακτίνα 120 mm, εφαπτόμενη στα προβλεπόμενα στα σημεία 1.6.2.1 και 1.6.2.2 επίπεδα ανωτέρω· 1.6.2.4. μια κυλινδρική επιφάνεια B1 C1 C2 B2, κάθετη στο επίπεδο αναφοράς, με ακτίνα 900 mm προεκτείνουσα κατά 400 mm προς τα εμπρός και εφαπτομένη στο προβλεπόμενο στο σημείο 1.6.2.1 επίπεδο κατά μήκος της γραμμής B1B2· 1.6.2.5. ένα κεκλιμένο επίπεδο C1 D1 D2 C2, κάθετο στο επίπεδο αναφοράς, το οποίο συνδέει την επιφάνεια που προσδιορίζεται στο σημείο 1.6.2.4 ανωτέρω και διέρχεται σε απόσταση 40 mm από την εμπρόσθια εξωτερική άκρη του πηδαλίου. Στην περίπτωση πηδαλίου που βρίσκεται σε υπερυψωμένη θέση, το επίπεδο αυτό εκτείνεται προς τα εμπρός από τη γραμμή B1B2 εφαπτόμενο στην επιφάνεια η οποία προβλέπεται στο σημείο 1.6.2.4 ανωτέρω· 1.6.2.6. ένα κατακόρυφο επίπεδο D1 E1 E2 D2 κάθετο στο επίπεδο αναφοράς σε απόσταση 40 mm μπροστά από την εξωτερική άκρη του πηδαλίου· 1.6.2.7. ένα οριζόντιο επίπεδο E1 F1 F2 E2 διερχόμενο μέσω ενός σημείου σε απόσταση (90-av) mm κάτω από το ενδεικτικό σημείο του καθίσματος (SIP)· 1.6.2.8. μια επιφάνεια G1 F1 F2 G2, καμπύλη εάν είναι αναγκαίο, από το κάτω όριο του επιπέδου που προσδιορίζεται στο σημείο 1.6.2.2 ανωτέρω, έως το περιγραφόμενο στο σημείο 1.6.2.7 οριζόντιο επίπεδο, κάθετη στο επίπεδο αναφοράς και παραμένουσα σε επαφή σε όλο το μήκος της με το ερεισίνωτο του καθίσματος· 1.6.2.9. κατακόρυφα επίπεδα J1 E1 F1 G1 H1 και J2 E2 F2 G2 H2. Τα εν λόγω κατακόρυφα επίπεδα εκτείνονται προς τα πάνω από το επίπεδο E1 F1 F2 E2 σε απόσταση 300 mm· οι αποστάσεις E1 E0 και E2 E0 είναι 250 mm· 1.6.2.10. παράλληλα επίπεδα A1 B1 C1 D1 J1 H1 I1 και A2 B2 C2 D2 J2 H2 I2 κεκλιμένα ώστε το ανώτερο άκρο του επιπέδου στην πλευρά στην οποία ασκείται η δύναμη να βρίσκεται σε απόσταση τουλάχιστον 100 mm από το κατακόρυφο επίπεδο αναφοράς. 1.6.3. Καθορισμός της ζώνης απελευθέρωσης για ελκυστήρες με περιστρεφόμενη θέση οδηγού Για ελκυστήρες με περιστρεφόμενη θέση οδηγού (περιστρεφόμενο κάθισμα και πηδάλιο), η ζώνη απελευθέρωσης είναι ο ελεύθερος χώρος των δύο ζωνών απελευθέρωσης που καθορίζονται από τις δύο διαφορετικές θέσεις του πηδαλίου και του καθίσματος. 1.6.4. Προαιρετικά καθίσματα 1.6.4.1. Αν πρόκειται για ελκυστήρα που μπορεί να εξοπλισθεί με προαιρετικά καθίσματα, κατά τη διάρκεια των δοκιμών χρησιμοποιείται ο ωφέλιμος χώρος που προκύπτει από το συνδυασμό των ενδεικτικών σημείων του καθίσματος για το σύνολο των επιλογών που προτείνονται για το κάθισμα. Η δομή προστασίας δεν εισχωρεί στο εσωτερικό της μεγαλύτερης ζώνης απελευθέρωσης που αντιστοιχεί στα διάφορα αυτά ενδεικτικά σημεία του καθίσματος. 1.6.4.2. Αν, μετά τη διενέργεια της δοκιμής, προσφερθεί νέα δυνατότητα ρύθμισης του καθίσματος, εξακριβώνεται κατά πόσον η ζώνη απελευθέρωσης γύρω από το νέο ενδεικτικό σημείο του καθίσματος (SIP) βρίσκεται στο εσωτερικό του ωφέλιμου χώρου που προβλέπεται ανωτέρω. Εάν όχι, τότε πρέπει να πραγματοποιηθεί νέα δοκιμή. 1.6.4.3. Το προαιρετικό κάθισμα δεν περιλαμβάνει κάθισμα για άτομο πέραν του οδηγού και από το οποίο ο ελκυστήρας είναι αδύνατο να ελεγχθεί. Το ενδεικτικό σημείο του καθίσματος δεν καθορίζεται επειδή ο προσδιορισμός της ζώνης απελευθέρωσης συναρτάται με το κάθισμα του οδηγού.

1.7. Ανερμάτιστη μάζα Η μάζα του ελκυστήρα χωρίς ερματισμένες συσκευές και, αν πρόκειται για ελκυστήρες με επίσωτρα ελαστικά, χωρίς υγρό έρμα στα ελαστικά. Ο ελκυστήρας βρίσκεται σε κατάσταση πορείας με τις δεξαμενές, τα κυκλώματα και το ψυγείο πλήρη, με δομή προστασίας που διαθέτει επένδυση και όποιο τροχαίο υλικό ή πρόσθετο κινητήριο μηχανικό μέρος του εμπρόσθιου τροχού απαιτείται για την κανονική χρήση του οχήματος. Ο χειριστής δεν συμπεριλαμβάνεται.

1.8. Ανοχή επί των μετρήσεων Απόσταση ± 0,5 mm Δύναμη ± 0,1 % (του αισθητήρα πλήρους κλίμακας) Μάζα ± 0,2 % (του αισθητήρα πλήρους κλίμακας) Πίεση ελαστικών ± 5,0 % Γωνία ± 0,1°

1.9. Σύμβολα



ah (mm) Ήμισυ της οριζόντιας ρύθμισης του καθίσματος av (mm) Ήμισυ της κατακόρυφης ρύθμισης του καθίσματος Ε (J) Παρεχόμενη ενέργεια κατά τη διάρκεια της δοκιμής F (N) Στατική δύναμη φόρτισης H (mm) Ύψος ανύψωσης του κέντρου βάρους του κρουστικού εκκρεμούς Ι (kg.m2) Στιγμή αδράνειας για τον οπίσθιο άξονα, εκτός των τροχών που χρησιμοποιούνται για τον υπολογισμό της οπίσθιας ενέργειας πρόσκρουσης L (mm) Μεταξόνιο που χρησιμοποιείται για τον υπολογισμό της οπίσθιας ενέργειας πρόσκρουσης M (kg) Μάζα που χρησιμοποιείται για τον υπολογισμό της ενέργειας και των δυνάμεων σύνθλιψης

2. Πεδίο εφαρμογής

2.1. Το παρόν παράρτημα εφαρμόζεται σε ελκυστήρες που έχουν τουλάχιστον δύο άξονες για τροχούς με ελαστικά επίσωτρα, ανεξάρτητα από το αν διαθέτουν στερεώσεις στο μετατρόχιο, και ανερμάτιστη μάζα άνω των 600 kg και κατά κανόνα κάτω των 6 000 kg.

2.2. Το ελάχιστο πλάτος μετατροχίου των οπίσθιων τροχών θα πρέπει γενικά να υπερβαίνει τα 1 150 mm. Αναγνωρίζεται ότι ενδέχεται να υπάρχουν μοντέλα ελκυστήρων, όπως π.χ. χορτοκοπτικές μηχανές, μικροί αμπελουργικοί ελκυστήρες, ελκυστήρες χαμηλής κατατομής που χρησιμοποιούνται σε κτίρια με περιορισμένο ελάχιστο ελεύθερο ύψος ή σε οπωρώνες, ελκυστήρες διασκελιστικού τύπου και ειδικά δασοκομικά μηχανήματα, όπως μεταφορικά μηχανήματα και μετατοπιστές, για τα οποία το παρόν παράρτημα δεν ισχύει.

3. Κανόνες και οδηγίες

3.1. Γενικοί κανονισμοί

3.1.1. Η δομή προστασίας μπορεί να έχει κατασκευαστεί είτε από τον κατασκευαστή του ελκυστήρα είτε από ανεξάρτητη εταιρεία. Σε κάθε περίπτωση, η δοκιμή είναι έγκυρη μόνο για το μοντέλο ελκυστήρα που υποβάλλεται σε δοκιμή. Η δομή προστασίας πρέπει να υποβάλλεται εκ νέου σε δοκιμή για κάθε μοντέλο ελκυστήρα στο οποίο πρόκειται να τοποθετηθεί. Ωστόσο, τα κέντρα δοκιμών μπορούν να πιστοποιούν ότι οι δοκιμές αντοχής είναι έγκυρες και για μοντέλα ελκυστήρα που προκύπτουν από το αρχικό μοντέλο με τροποποιήσεις στον κινητήρα, τον μηχανισμό μετάδοσης, το σύστημα οδήγησης και την εμπρόσθια ανάρτηση (βλέπε κατωτέρω 3.6: Επέκταση σε άλλους τύπους ελκυστήρα). Άλλωστε, σε δοκιμή μπορούν να υποβάλλονται περισσότερες από μία δομές προστασίας για οποιοδήποτε μοντέλο ελκυστήρα.

3.1.2. Η δομή προστασίας που υποβάλλεται σε δυναμική δοκιμή πρέπει να παρέχεται συνδεδεμένη με το μοντέλο ελκυστήρα πάνω στο οποίο δοκιμάζεται, όπως προβλέπεται. Ο ελκυστήρας που υποβάλλεται είναι πλήρης και βρίσκεται σε κατάσταση πορείας.

3.1.3. Όσον αφορά τους διπλούς ελκυστήρες, πρέπει να χρησιμοποιείται η μάζα της τυπικής έκδοσης του μέρους στο οποίο τοποθετείται η δομή προστασίας.

3.1.4. Η δομή προστασίας μπορεί να έχει σχεδιαστεί μόνο για την προστασία του οδηγού σε ενδεχόμενη ανατροπή του ελκυστήρα. Στη δομή αυτή, μπορεί να τοποθετείται υλικό για να προστατεύει τον οδηγό από τις ακραίες καιρικές συνθήκες το οποίο μπορεί να είναι είτε προσωρινό είτε όχι. Ο οδηγός θα μπορεί να αφαιρεί το υλικό σε περίπτωση καλοκαιρίας. Ωστόσο, υπάρχουν δομές προστασίας, στις οποίες η επένδυση είναι μόνιμη και όταν οι θερμοκρασίες είναι υψηλές παρέχεται εξαερισμός με παράθυρα ή καλύμματα. Δεδομένου ότι η επένδυση μπορεί να ενισχύσει την αντοχή της δομής, και αν μάλιστα είναι αφαιρούμενη μπορεί να μην βρίσκεται στη θέση της σε περίπτωση ατυχήματος, όλα τα μέρη που μπορούν να αφαιρεθούν από τον οδηγό θα απομακρύνονται για τον σκοπό της δοκιμής. Οι θύρες, το καπάκι οροφής και τα παράθυρα που ανοίγουν είτε αφαιρούνται είτε στερεώνονται σε ανοιχτή θέση για τη δοκιμή, ούτως ώστε να μην ενισχύουν την αντοχή της δομής προστασίας. Σημειώνεται κατά πόσο, σε αυτήν τη θέση, τα μέρη αυτά θα αποτελούσαν πηγή κινδύνου για τον οδηγό σε περίπτωση ανατροπής. Στους υπόλοιπους κανόνες, θα γίνεται αναφορά μόνο στη δοκιμή της δομής προστασίας. Πρέπει να γίνει κατανοητό ότι οι κανόνες προβλέπουν μη προσωρινή επένδυση. Η περιγραφή οποιασδήποτε παρεχόμενης προσωρινής επένδυσης θα περιλαμβάνεται στις προδιαγραφές. Κάθε γυάλινο ή ανάλογο εύθραυστο υλικό αφαιρείται πριν από τη δοκιμή. Τα εξαρτήματα του ελκυστήρα και της δομής προστασίας που ενδέχεται να υποστούν αδικαιολόγητη ζημιά κατά τη διάρκεια της δοκιμής και τα οποία δεν επηρεάζουν την αντοχή της δομής προστασίας ή τις διαστάσεις της μπορούν να αφαιρούνται πριν από τη δοκιμή, αν το επιθυμεί ο κατασκευαστής. Δεν μπορούν να εκτελούνται επισκευές ή ρυθμίσεις κατά τη διάρκεια της δοκιμής.

3.1.5. Όποιο μηχανικό μέρος του ελκυστήρα συμβάλλει στην αντοχή της δομής προστασίας, όπως π.χ. οι προφυλακτήρες ιλύος, και έχει ενισχυθεί από τον κατασκευαστή, θα πρέπει να περιγράφεται ενώ οι διαστάσεις του θα πρέπει να αναγράφονται στην έκθεση δοκιμής.

3.2. Μηχανισμός και συνθήκες δοκιμής

3.2.1. Ένα κρουστικό εκκρεμές προσκρούει πάνω στη δομή η οποία υποβάλλεται σε δοκιμή εμπρόσθιας ή οπίσθιας σύνθλιψης.

3.2.2. Η μάζα του κρουστικού εκκρεμούς (σχήμα 3.1) είναι 2 000 kg. Η όψη πρόσκρουσης του εκκρεμούς έχει διαστάσεις 680 × 680 mm ± 20. Το εκκρεμές κατασκευάζεται με τέτοιον τρόπο, ώστε η θέση του κέντρου βάρους του να παραμένει σταθερή (π.χ. με τη βοήθεια καλά στερεωμένων σιδηρόραβδων). Αναρτάται από έναν στροφέα που βρίσκεται περίπου 6 m πάνω από το έδαφος με τρόπο ώστε το ύψος του εκκρεμούς να μπορεί να ρυθμίζεται με ευκολία και ασφάλεια.

3.2.3. Όσον αφορά τους ελκυστήρες των οποίων η μάζα βρίσκεται στους εμπρόσθιους τροχούς σε ποσοστό κάτω του 50 %, η πρώτη πρόσκρουση πραγματοποιείται στο οπίσθιο μέρος της δομής. Μετά την πρόσκρουση ακολουθεί δοκιμή σύνθλιψης πάλι στο οπίσθιο μέρος της δομής. Η δεύτερη πρόσκρουση πραγματοποιείται στο εμπρόσθιο μέρος και η τρίτη πλευρικά της δομής. Τέλος, πραγματοποιείται και δεύτερη δοκιμή σύνθλιψης στο εμπρόσθιο μέρος. Όσον αφορά τους ελκυστήρες των οποίων η μάζα βρίσκεται στους εμπρόσθιους τροχούς σε ποσοστό άνω του 50 %, η πρώτη πρόσκρουση πραγματοποιείται στο εμπρόσθιο μέρος και η δεύτερη πλευρικά. Μετά την πρόσκρουση ακολουθούν δύο δοκιμές σύνθλιψης, πρώτον στο οπίσθιο μέρος και δεύτερον στο εμπρόσθιο μέρος της δομής.

3.2.4. Όσον αφορά τους ελκυστήρες με περιστρεφόμενη θέση οδηγού (περιστρεφόμενο κάθισμα και πηδάλιο), η πρώτη πρόσκρουση είναι διαμήκης στο βαρύτερο άκρο (συγκεντρώνει άνω του 50 % της μάζας του ελκυστήρα). Μετά την πρόσκρουση ακολουθεί δοκιμή σύνθλιψης στο ίδιο άκρο. Η δεύτερη πρόσκρουση πραγματοποιείται στο άλλο άκρο και η τρίτη πλευρικά. Τέλος, πραγματοποιείται και δεύτερη δοκιμή σύνθλιψης στο πιο ελαφρύ άκρο.

3.2.5. Το πλάτος μετατροχίου για τους οπίσθιους τροχούς ρυθμίζεται με τέτοιον τρόπο ώστε η δομή να μην υποστηρίζεται καθόλου από τα ελαστικά κατά τη διάρκεια της δοκιμής. Η διάταξη αυτή μπορεί να παραβλεφθεί αν η υποστήριξη αυτή παρέχεται όταν οι τροχοί ρυθμίζονται στο μεγαλύτερο εναλλακτικό μετατρόχιο.

3.2.6. Η πλευρά του ελκυστήρα που υφίσταται την πλευρική πρόσκρουση είναι αυτή που, κατά την άποψη του κέντρου δοκιμής, είναι το πιθανότερο να δώσει τη μεγαλύτερη παραμόρφωση. Η οπίσθια πρόσκρουση πραγματοποιείται στη γωνία απέναντι από την πλευρική πρόσκρουση και η εμπρόσθια πρόσκρουση στη γωνία που βρίσκεται πιο κοντά στην πλευρική πρόσκρουση. Η οπίσθια πρόσκρουση πραγματοποιείται σε απόσταση ίση με τα δύο τρίτα της απόστασης που χωρίζει το διάμεσο επίπεδο του ελκυστήρα από το κατακόρυφο επίπεδο το οποίο διέρχεται από το ανώτερο άκρο της δομής. Πάντως, αν σε απόσταση μικρότερη των δύο τρίτων της απόστασης από το κέντρο, αρχίζει κύρτωση του οπίσθιου μέρους της δομής, η πρόσκρουση πραγματοποιείται στην αρχή της κύρτωσης, δηλαδή στο σημείο στο οποίο η συγκεκριμένη κύρτωση εφάπτεται σε γραμμή κάθετα στο διάμεσο επίπεδο του ελκυστήρα.

3.2.7. Αν, κατά τη διεξαγωγή της δοκιμής στοιχεία πρόσδεσης, στύλοι ή στηρίγματα μετατοπιστούν ή διαρραγούν, η δοκιμή πρέπει να επαναληφθεί.

3.3. Δοκιμές αντοχής σε πρόσκρουση

3.3.1. Οπίσθια πρόσκρουση (σχήματα 3.2.α και 3.2.β)

3.3.1.1. Η οπίσθια πρόσκρουση δεν είναι απαραίτητη σε ελκυστήρες των οποίων η μάζα βρίσκεται σε ποσοστό άνω του 50 % (όπως ορίζεται ανωτέρω) στους εμπρόσθιους τροχούς.

3.3.1.2. Η θέση του ελκυστήρα σε σχέση με το εκκρεμές είναι τέτοια ώστε το εκκρεμές πλήττει τη δομή προστασίας τη στιγμή κατά την οποία η όψη πρόσκρουσής του και οι αλυσίδες σχηματίζουν με το κατακόρυφο επίπεδο γωνία ίση με 20°, εκτός αν η δομή στο σημείο επαφής, σχηματίζει κατά τη διάρκεια της παραμόρφωσης, μεγαλύτερη γωνία με το κατακόρυφο επίπεδο. Στην περίπτωση αυτή, η όψη πρόσκρουσης τοποθετείται με πρόσθετη ρυθμιστική διάταξη παράλληλα με την πλευρά της δομής στο σημείο επαφής τη στιγμή της μέγιστης παραμόρφωσης, ενώ οι αλυσίδες παραμένουν σε γωνία 20° με το κατακόρυφο επίπεδο. Το σημείο πρόσκρουσης βρίσκεται στο τμήμα της δομής που είναι πιθανότερο να ακουμπήσει πρώτο το έδαφος σε περίπτωση οπίσθιας ανατροπής του ελκυστήρα, συνήθως στο ανώτερο άκρο. Το ύψος του εκκρεμούς ρυθμίζεται με τέτοιον τρόπο ώστε να περιοριστεί η τάση που έχει να περιστρέφεται γύρω από το σημείο επαφής.

3.3.1.3. Ο ελκυστήρας θα αγκυρώνεται στο έδαφος με καλώδια. Τα σημεία αγκύρωσης των καλωδίων βρίσκονται κατά προσέγγιση σε απόσταση 2 m πίσω από τον οπίσθιο άξονα και σε απόσταση 1,5 m μπροστά από τον εμπρόσθιο άξονα. Υπάρχουν δύο αγκυρώσεις σε κάθε άξονα, μία σε κάθε πλευρά του διάμεσου επιπέδου του ελκυστήρα. Οι αγκυρώσεις είναι χαλύβδινα καλώδια με διάμετρο 12,5 έως 15 mm, αντοχής σε εφελκυσμό 1 100 – 1 260 MPa. Τα ελαστικά του ελκυστήρα φουσκώνονται ενώ τα καλώδια τεντώνονται για να δώσουν πιέσεις ελαστικών και παραμορφώσεις σύμφωνα με τον πίνακα 3.1 που ακολουθεί. Μετά το τέντωμα των καλωδίων, μια δοκός διατομής 150 × 150 mm εμπλέκεται μπροστά από τους οπίσθιους τροχούς και πιέζεται προς αυτούς.

3.3.1.4. Το εκκρεμές σύρεται προς τα πίσω κατά τρόπο ώστε το ύψος H του κέντρου βάρους του που υπερβαίνει το ύψος το οποίο θα έχει στο σημείο πρόσκρουσης να δίνεται από έναν από τους εξής τύπους που θα επιλέξει ο κατασκευαστής: ή

3.3.1.5. Το εκκρεμές αφήνεται να προσκρούσει στη δομή. Η θέση του μηχανισμού ταχείας απελευθέρωσης πρέπει να είναι τέτοια ώστε το βάρος να μην αποκτάει κλίση σε σχέση προς τις αλυσίδες που το συγκρατούν όταν αφήνεται ελεύθερο.



Πίνακας 3.1 Πιέσεις ελαστικών Πίεση των ελαστικών kPa (1) Παραμόρφωση mm Ελκυστήρες τεσσάρων κινητήριων τροχών με εμπρόσθιους και οπίσθιους τροχούς του ίδιου μεγέθους: Εμπρόσθιο μέρος 100 25 Οπίσθιο μέρος 100 25 Ελκυστήρες τεσσάρων κινητηρίων τροχών με εμπρόσθιους τροχούς μικρότερου μεγέθους από τους οπίσθιους τροχούς: Εμπρόσθιο μέρος 150 20 Οπίσθιο μέρος 100 25 Ελκυστήρες δύο κινητήριων τροχών Εμπρόσθιο μέρος 200 15 Οπίσθιο μέρος 100 25 (*1) Δεν χρησιμοποιείται υδάτινο έρμα

3.3.2. Εμπρόσθια πρόσκρουση (σχήματα 3.3.α και 3.3.β)

3.3.2.1. Η πρόσκρουση αυτή πραγματοποιείται όπως ακριβώς και η οπίσθια πρόσκρουση. Οι αγκυρώσεις είναι οι ίδιες αλλά η δοκός τοποθετείται πίσω από τους οπίσθιους τροχούς. Το ύψος πτώσης του κέντρου βάρους του εκκρεμούς προκύπτει από τον εξής τύπο:

3.3.2.2. Το σημείο πρόσκρουσης είναι το τμήμα της δομής που αναμένεται να προσκρούσει πρώτο στο έδαφος όταν ο ελκυστήρας ανατραπεί πλευρικά όσο κατευθύνεται προς τα εμπρός, συνήθως στην κορυφή της εμπρόσθιας γωνίας.

3.3.3. Πλευρική πρόσκρουση (σχήμα 3.4)

3.3.3.1. Η θέση του ελκυστήρα σε σχέση με το εκκρεμές είναι τέτοια ώστε το εκκρεμές πλήττει τη δομή προστασίας τη στιγμή κατά την οποία η όψη πρόσκρουσης του και οι αλυσίδες έχουν κατακόρυφη διάταξη, εκτός και αν η δομή στο σημείο επαφής δεν έχει κατακόρυφη διάταξη κατά τη διάρκεια της παραμόρφωσης. Στην περίπτωση αυτή, η όψη πρόσκρουσης ρυθμίζεται με τέτοιον τρόπο ώστε να βρίσκεται σχεδόν παράλληλα με το σημείο επαφής τη στιγμή της μέγιστης παραμόρφωσης. Η ρύθμιση αυτή πραγματοποιείται με τη βοήθεια πρόσθετης ρυθμιστικής διάταξης, ενώ οι υποστηρικτικές αλυσίδες παραμένουν σε κατακόρυφη διάταξη τη στιγμή της πρόσκρουσης. Το σημείο πρόσκρουσης βρίσκεται στο τμήμα της δομής που είναι πιθανότερο να ακουμπήσει πρώτο το έδαφος, σε περίπτωση πλευρικής ανατροπής του ελκυστήρα, συνήθως στο ανώτερο άκρο.

3.3.3.2. Αν δεν είναι βέβαιο ότι πρώτο στο έδαφος θα ακουμπήσ